Her er svingstaterne, der kan afgøre præsidentvalget - Videnbank\nAf Thomas Hedin | 3. november 2016 kl. 9:56 | Print\nBliver det Demokraternes Hillary Clinton eller Republikanernes Donald Trump? Tirsdag den 8. november skal amerikanerne vælge ny præsident. Da USA går på tværs af flere tidszoner, vil valgstederne samlet set være åbne i omkring 20 timer. Og hele dagen vil medier og kommentatorer komme med forudsigelser om valgets resultat i en lind strøm i takt med, at stemmerne gøres op i de enkelte stater.\nMen fokus vil sandsynligvis især være rettet mod 11 delstater, der i de seneste meningsmålinger udgør de såkaldte svingstater. Det er Colorado, Florida, Iowa, Michigan, Nevada, New Hampshire, North Carolina, Ohio, Pennsylvania, Virginia og Wisconsin. Det viser en ny opgørelse fra hjemmesiden Politico.com, der ud fra et vægtet gennemsnit af de seneste meningsmålinger, har udpeget svingstaterne, som det ser ud lige nu.\nI kortet herunder er fordelingen af stemmeandelene sammenholdt med, hvor store chancerne er for den førende kandidat rent faktisk vinder delstaten. Det er Fivethirtyeight.com, der beskæftiger sig med at undersøge meningsmålinger og har navn efter antallet af de 538 valgmænd, der er fordelt på de enkelte delstater. Valgmændene afgør i sidste ende, hvem der bliver USA’s næste præsident.\nDesuden oplyses, hvor stor sandsynligheden er for, at den enkelte delstat kan få afgørende indflydelse på det endelige landsresultat - det såkaldte "tipping point". Når den oplysning er interessant, skyldes det den amerikanske valgmatematik. Selv om målingerne erklærer tæt løb i den procentvise fordeling af vælgerstemmerne på landsplan, behøver det slet ikke forholde sig sådan. Vælgerne i de enkelte delstater stemmer ikke direkte på præsidentkandidaterne, men derimod på lokale repræsentanter – kaldet valgmænd – som til sidst stemmer direkte på kandidaterne på vegne af vælgerne. I alt skal en kandidat samle 270 af 538 valgmænd bag sig for at vinde valget. Og da antallet af valgmænd varierer fra delstat til delstat, så er det attraktivt for en præsidentkandidat at vinde i de delstater, hvor der er flest valgmænd. I teorien kan den præsidentkandidat, der på landsplan har fået den højeste andel af stemmerne, risikere at tabe, fordi modparten har vundet i staterne med flest valgmænd. Meningsmålingerne udpeger i øjeblikket Florida som den mest kritiske "turning-point-stat." Lægger man antallet af valgmænd sammen, som de enkelte kandidater har lige nu, så kan for eksempel Florida ende med at være helt afgørende for landsresultatet. Ikke mindst fordi delstaten har mange valgmænd, der vil øge en kandidats chance for at opnå det nødvendige flertal på 270 valgmænd.\nLÆS OGSÅ: Trumps populisme har forgiftet amerikansk politik\nNogle af de 11 stater er kendt for at skifte mellem Demokraterne og Republikanerne ved præsidentvalg, og det gør det svært for eksperterne at forudsige, hvilken kandidat indbyggerne ender med at foretrække som USA’s næste statschef. Årets præsidentvalg har desuden fået følgeskab af yderligere et par svingstater, hvor hverken Clinton eller Trump fører overbevisende i meningsmålingerne.\nHerunder får du en kort gennemgang af situationen i nogle af de 11 svingstater, som målingerne lige nu har udråbt som kamppladser, hvor flertallet er usikkert for en kandidat.\nVælgerne i Colorado har skiftet side flere gange ved de foregående fem præsidentvalg.\nBarack Obama løb med flertallet både i 2008 og 2012, mens de foregående tre præsidentvalg faldt ud til Republikanernes fordel.\nSvingstaten har en stor andel af spansktalende fra Mellem- og Latinamerika.\nAktuelt er Hillary Clinton foran i meningsmålingerne for Colorado.\nFlorida er en af mest kendte svingstater. Ved de seneste fem valg, har Republikanerne vundet to gange, mens Demokraterne fik flertallet tre gange. Ved præsidentvalget i 2012 blev Barack Obama kun lige akkurat genvalgt, da han fik 50 pct. af stemmerne, mens Republikanerne fik 49,1 pct. Resten gik til andre kandidater.\nVed valget i år 2000 slog George W. Bush den demokratiske kandidat Al Gore med kun 500 stemmer.\nAt Florida vitterlig er en svingstat, er de seneste 24 timer blevet slået fast med syvtommersøm. Hillary Clinton havde flertallet i delstaten, men nu fører Donald Trump med et mulehår.\nFlorida er USA’s ældste stat, hvor 17 pct. af indbyggerne i øvrigt er over 65 år gamle. Andelen af mennesker fra spansktalende lande vokser i øjeblikket. Delstaten har aktuelt kraftig økonomisk vækst.\nNevada er arealmæssigt en stor delstat, men med lav befolkningstæthed. Og en stor andel af befolkningen bor i den største by Las Vegas.\nStaten er kendt for sin libertarianistiske indstilling til samfundet. Det vil sige, at indbyggerne vægter individuel frihed højt og mindst mulig indblanding fra statsmagten.\nSet i historisk perspektiv har vælgerne fortrinsvist stemt republikansk. Dog har både Bill Clinton (Dem.) og Barack Obama (Dem.) vundet flertallet i henholdsvis 1996, 2008 og 2012.\nDenne gang er løbet ekstremt tæt i Nevada. Lige nu spås Hillary Clinton til at have 50 pct. chance for at vinde delstaten mod 49,1 pct. til Donald Trump. De sidste pct.point tilfalder andre kandidater.\nSelv om New Hampshire kun udløser fire valgmandsstemmer, betragtes den nordøstlige delstat som politisk interessant, da det traditionelt er her, at det første primærvalg finder sted.\nNew Hampshire er omgivet af delstater, der normalt hælder til Demokraterne, alligevel skiller indbyggerne sig ud ved ikke altid at følge flertallet i nabostaterne.\nDemokraterne har dog vundet fire ud af de seneste fem præsidentvalg.\nNorth Carolina er placeret i det sydøstlige USA og er den 9. største stat, hvad angår antallet af indbyggere.\nVed de seneste fem præsidentvalg er republikanerne løbet af med sejren. Dog brød Barack Obama tendensen, da han i 2008 fik flertallets stemmer. Men han blev ikke genvalgt i 2012, da det lykkedes hans modkandidat Mitt Romney (Rep.) at overbevise vælgerne om, at han ville være den bedste præsident.\nDermed blev North Carolina den eneste svingstat, som Obama ikke vandt ved valget for fire år siden.\nAktuelt peger meningsmålingerne på noget nær dødt løb mellem Clinton og Trump.\nOhio har ”kun” 18 valgmænd, men alligevel ser hele det politiske etablissement med spænding på, hvor vælgerne her lægger deres stemmer.\nOhio er nemlig den eneste delstat, som siden 1964 har stemt på den kandidat, der i sidste ende kunne kåres som vinderen af hele præsidentvalget.\nDet er den syvende folkerigeste delstat. 83 pct. af indbyggerne er hvide, viste en befolkningsopgørelse i 2010.\nSkal vi tro meningsmålingerne for Ohio, så hedder USA’s næste præsident Donald Trump. Han spås nemlig lige nu 66 pct. chance for at vinde kampen om vælgernes gunst i Ohio.\nSelv om meningsmålingerne spår, at Hillary Clinton har et rimelig komfortabelt flertal i Pennsylvania, har delstaten historisk set været blandt de mest ”svingende” delstater.\nVed de seneste fem præsidentvalg har flertallet dog peget på de demokratiske præsidentkandidater.\nStaten har oplevet en stor indvandring af især puertoricanere, og delstaten har en af de højeste andele af indbyggere i USA fra spansktalende lande.\nPennsylvania er USA’s sjette folkerigeste delstat.\nDelstaten Virginia ligger i det østlige USA ved Atlanterhavskysten.\nVirginia var blandt de første stater, som blev indlemmet i de britiske kolonier.\nI dag er en ud af fem indbyggere sorte.\nBarack Obama vandt både præsidentvalget i 2008 og 2012 i Virginia, men ved de ti foregående valg, gik flertallet til de republikanske kandidater.\nLige nu spås Hillary Clinton at løbe af med sejren i Virginia, og dermed give demokraterne deres tredje valgsejr i træk i delstaten.\nClinton eller Trump er først valgt i december\nPå landsplan giver Fivethirtyeight.coms vægtede gennemsnit af meningsmålinger i dag 48,5 pct. af stemmerne til Hillary Clinton og 45,1 pct. til Donald Trump. Dermed har Clinton 296,3 valgmænd og Trump 240,4. Clinton spås 67,6 pct. chance for at vinde valget mod 32,3 pct. til Donald Trump.\nDe første holdbare bud på det endelige valgresultat ventes ud på natten til onsdag den 9. november (dansk tid). Det sidste valgsted lukker i Alaska klokken 6 (dansk tid).\nRent formelt er den nye præsident først valgt, når alle valgmændene træder sammen i hovedstæderne i deres respektive stater og afgiver deres stemme. Hovedreglen er, at denne seance finder sted den første mandag efter den anden onsdag i december efter valget. Det vil i år sige den 19. december.\nVi skal helt tilbage til 1800-tallet for at finde årsagen til, at der går så lang tid mellem valgdagen og den formelle kåring af præsidentvalgets vinder. Dengang tog det lang tid at tælle stemmerne op og få det store overblik. Derefter skulle valgmændene ud på "den lange rejse" til hest til delstaternes hovedstad. I dag foreligger valgresultatet langt hurtigere, og den mellemliggende periode bruges i stedet til kontroloptællinger og behandling af protester.\nThe Telegraph, Fivethirtyeight.com og Politico.com.\nNår valgmændene har talt, bliver valgresultatet "sendt" til hovedstaden Washington DC, hvor det bliver læst op for den amerikanske kongres umiddelbart efter nytår. Den valgte kandidat tiltræder officielt embedet som USAs næste præsident den 20. januar.\nLÆS OGSÅ: Fri fantasi må vi overlade til denne verdens UKIP’er og Trump’er\nLÆS OGSÅ: En måned før braget: Målingerne tror fortsat mest på Clinton\nLÆS OGSÅ: Verden bliver skabt af løgne\nLÆS OGSÅ: Journalistikken har tabt det amerikanske valg\nForrige artikel Danske unge udskyder at blive herre i eget hus Næste artikel De fleste har mere tillid til politikerne end naboen – bare ikke danskerne


Enhedslisten udvandrer fra medieforhandlingerne | Enhedslisten\nEnhedslisten udvandrer fra medieforhandlingerne\nEt rendyrket borgerligt medieforlig, der kun tjener kommercielle aktører, er ved at tage form. Derfor er Enhedslisten udvandret, forklarer Per Clausen, som håber, at flere partier følger trop.\nAllerede i morgen forventes et flertal af Folketingets medieordførere at blive enige om et udspil, der formentlig betyder, at P2 skal i udbud, og at P1 skal have en privat konkurrent. Vel at mærke en privat konkurrent statsstøttet med 125 mio. kroner om året.\nDårlige kår til DR\nDet betyder, at DR vil skulle spare et millionbeløb, for at private kan lave præcis det samme. Og det er ikke det eneste punkt, hvor DR’s kår forringes.\n- Der tegner sig et klart billede af et resultat, hvor DRs økonomi bliver dårlig, og hvor DR skal igennem et bureaukratisk helvede for at få godkendt nye initiativer af hensyn til kommercielle aktører på mediemarkedet, forklarer medieordfører Per Clausen.\n- VKO’s krav om at der oprettes en ny privat radiokanal med massiv støtte fra licensmidlerne skal ses i samme lys.\nRendyrket borgerlig politik\nDe ikke-kommercielle lokalradio- og TV-stationer er også trues af forringelser i det kommende forlig. Og et indkomstafhængigt og dermed socialt retfærdigt alternativ til medielicensen har ingen ønsket at diskutere.\n- Alt i alt tegner der sig et billede af et medieforlig, hvor de kommercielle og private interesser styrkes over for DR og de andre ikke-kommercielle aktører, konstaterer Per.\n- Der er tale om rendyrket borgerlig politik. Derfor håber jeg, at de øvrige oppositionspartier også undlader at indgå forlig med VKO, så vi efter næste valg kan rydde op i området.\nLæs løbende om medieforliget på Journalisten.dk\nLæs kritik af det kommende medieforlig i Kristeligt Dagblad\nOnsdag, 5. maj 2010 - 11:44


Ekstra lange dyner - Køb højkvalitets dyner med ekstra længde\nHer hos Schwarz Senge går vi op i din søvn. Der er utroligt mange gode grunde til, at en god søvn er en af de bedste gaver, vi kan give os selv. For det første styrker en god og dyb søvn vores indlæring, det nedsætter stress og baner vigtigst af alt vejen for en fokuseret og positiv hverdag. Derfor er det også vigtigt, at du har det helt rigtige sengeudstyr. Her på siden finder du vores udvalg af ekstra lange dyner. Med en af vores ekstra lange dyner, kan du pakke dig godt ind og være dækket fra hoved til tå i de blødeste dun. Vi tilbyder både ekstra lange dyner som almindelige helårsdyner og ekstra varme vinterdyner, så du forhåbentligt kan finde den dyne, der passer til dine behov og ønsker. Hvis du har nogle spørgsmål, er du meget velkommen til at kontakte vores kundeservice på tlf. 35 42 78 20.\n2.000,00 kr-2.999,99 kr 1\nButterfly Silk of Copenhagen Sommerdyne\nButterfly Silk of Copenhagen helårsdyne\nUdsalgspris 3.549,00 kr\nButterfly Silk of Copenhagen vinterdyne\nUdsalgspris 4.049,00 kr\nKvalitetsdyner til alle behov\nNår du leder efter en god dyne, er det både vigtigt, den passer din størrelse og dine ønsker om varme og komfort. Med en af vores ekstra lange dyner, er du næsten helt sikker på, dine fødder ikke kommer til at fryse om natten. Vores dyner er lavet af håndsorterede dun fra Europa. Hos Schwarz Senge ønsker vi nemlig kun det allerbedste for din søvn og dine nætter, og det betyder selvfølgelig også, at vi benytter os af de bedste materialer på markedet. Hos os har vi siden vores åbning i 1950 produceret dyner. Dette stoppede i 1995, da vi valgte at fokusere på nogle af vores andre produkter. I mellemtiden har vi savnet kvalitetssikrede dyner, vi med hundrede procent kan stå inde for. Derfor har vi valgt at starte vores produktion op igen i tæt samarbejde med en dansk dyneproducent. Det er lokalt!\nSøvn med god samvittighed\nBlandt vores velassorterede udvalg af dyner i høj kvalitet finder du håndværk med fokus på dit velvære. Det betyder blandt andet, at vores dyner er Øko-tex certificerede. Som forbruger betyder dette endvidere, at alt fra vores ekstra lange dyner til allergivenlige dyner og bløde madrasser ikke indeholder kemikalier, der er eller kan være sundhedsskadelige for dig. Derudover benytter vi os også af håndplukkede dun fra Europa. Hvis du vil vide mere om vores enkelte produkter og de materialer, vi bruger, kan du for eksempel trykke dig ind på vores ekstra lange dyner. Her finder du de respektive produktspecifikationer. Vi håber, du finder lige præcis den dyne, du leder efter.


Kabell vil udvide betalingsparkering til nye bydele: Se hvilke her | TV 2 Lorry\nTeknik- og miljøforvaltningen har udpeget nye områder, hvor der kan indføres betalingsparkering. Det falder dog ikke i god jord hos flere partier.\nFoto: Katrine Emilie Andersen - Scanpix\n25. jun 2017, kl. 11:04\nDer er otte områder i København, hvor det er oplagt at indføre betalingsparkering, fremgår det af et såkaldt budgetnotat, som politikerne i teknik- og miljøudvalget fik udleveret på et møde mandag.\nquote Den del, som handler om at lytte til københavnerne og få mere betalingsparkering for at sikre, at byens borgere får plads, mens pendlerne skal bruge kollektiv trafik, er rigtig fornuftig.\nIfølge forvaltningen, der står bag notatet, er de områder med "størst behov" for at overgå til betalingsparkering Valby, det yderste Østerbro inklusiv området omkring Hellerup Station, Nørrebro, Sundby Nord inklusiv Lergravsparken Station, Sundby Syd, Islands Brygge, Vanløse inklusiv Vanløse Station samt Grønjord langs metroen til Vestamager.\nOver for Berlingske lægger Enhedslistens teknik- og miljøborgmester Morten Kabell ikke skjul på, at han bakker op om tankerne.\n- Den del, som handler om at lytte til københavnerne og få mere betalingsparkering for at sikre, at byens borgere får plads, mens pendlerne skal bruge kollektiv trafik, er rigtig fornuftig. Det vil jeg gerne være med til at se på, siger han til Berlingske søndag.\nKabell hidsede omegnsborgmestre op\nI marts trådte den nye gule betalingszone på Ydre Nørrebro, Ydre Østerbro og Valby i kraft – og det er dem, der altså nu kan blive udvidet. Morten Kabell foreslog i april at udvide betalingsparkeringen til hele kommunen. Det fik omegnsborgmestrene til at fare i flint og kalde forslaget for ”et korstog mod bilisme”.\nForvaltningens nye tanker får heller ikke nogen varm modtagelse hos de andre partier i Borgerrepræsentationen.\n- Vi har sagt, at vi ikke skal udvide betalingszonen nu. Der skal være en parkeringsmæssig begrundelse for at udvide zonen, og vi har allerede en trezoners parkeringszone i Vanløse, så der er det svært at se at der et behov, siger Socialdemokratiets miljø- og teknikordfører, Jakob Hougaard, til TV 2 Lorry.\nquote I det hele taget ser jeg det her som et ønske fra Enhedslisten om at lave København om til en stor parkeringszone. Det ønske deler vi ikke\nJakob Hougaard, Soc.dem., teknik- og miljøordfører\nHan deler omegnsborgmestrenes bekymring.\n- Vi risikerer at flytte parkeringsproblemerne derud. I det hele taget ser jeg det her som et ønske fra Enhedslisten om at lave København om til en stor parkeringszone. Det ønske deler vi ikke, siger han.\nKonservative: Det løser ikke problemet\nDet gør den konservative leder på Københavns Rådhus, Jakob Næsager, heller ikke.\n- Det løser ikke problemet. Når vi er landets hovedstad, så må vi også anerkende at nogen af os har brug for en bil for at komme hertil. Det er arrogant, at man gerne vil have goderne, men ikke generne. Ideelt set tog alle S-toget ind til København, men sådan er virkeligheden bare ikke, siger han til TV 2 Lorry.\nDet er, understreger han, Socialdemokratiet, der suverænt afgør, om Enhedslistens parkerings-idéer skal blive virkelighed.\n- Det er afgørende, om overborgmesteren igen vil indgå en budgetaftale med Enhedslisten, for så kender vi nu prisen: En meget fjendsk politik over for bilister, siger Jakob Næsager.\nRadikale: Det virkede på Østerbro\nNoget mere positiv overfor at udvide zonerne med betalingsparkering er Radikale Venstres miljø- og teknikordfører Mette Annelie Rasmussen.\n- Vi skal gøre det, hvor det virker – og vi kunne stort set fra dag 1 mærke forskellen efter at vi indførte den gule zone på Ydre Østerbro. Det blev mærkbart lettere for beboerne at finde en parkeringsplads, men problemet rykkede desværre bar over på den anden side af jernbanen, siger hun til TV 2 Lorry og melder sig ”klar til at forhandle om at udvide den gule zone”.\nIfølge miljø- og teknikforvaltningen skal det, hvis forslaget bliver vedtaget, koste 9 kroner at parkere i de nye zoner mellem klokken 8 og 23 – mens det i nattetimerne skal koste 2 kroner i timen.\nHerunder kan du se eller gense et indslabg med Morten Kabell fra 24. april, hvor han lancerede sin idé om at indføre betalingsparkering.\nTeknik- og Miljøborgmester Morten Kabell er klar til at indføre flere betalingszoner.


*** Udskudt *** Webinar: Vind samtalen som interesseorganisation - Overskrift\n18. oktober 2020 15. februar 2021\n** 5. november 2020 – Webinaret er udskudt. **\nTrods stor interesse for dette webinar, ser vi os desværre nødsaget til at udskyde afholdelsen på ubestemt tid. Vi ikke har kunnet afvikle webinaret i tilpas forsvarlige rammer for oplægsholderne her under Corona med de forhåndenværende rammer og tidsfrister. Tak for din interesse. Følg os her eller på Facebook for at blive underrettet om kommende arrangementer.\nTilmeld dig til webinar tirsdag den 10. november 2020 klokken 8.30-10.00 – hvor Jeanette Hedegaard (Ældre Sagen) og Benjamin Rud Elberth (Digital rådgiver og forfatter) gør dig klogere på arbejdet med at sætte præmissen i de rigtige digitale dialoger.\nDet bliver et glædeligt gensyn, når Jeanette og Benjamin opdaterer din viden om hvordan interesseorganisationer bedst styrker deres position, ved at sætte præmissen i de online samtaler, der styrker deres interesser.\nJeanette forklarer hvordan Ældre Sagen arbejder med netop at finde de vigtige samtaler, og hvordan de holder sig på forkant med historier under udvikling. Benjamin leverer altid knivskarpe metoder og værktøjer du kan tage med hjem, og begynde at implementere med det samme. Overskrifts egen Stefan Bøgh-Andersen viser, med praktiske eksempler, hvordan en sag kan belyses ud fra de rigtige nøgleord og hvordan relevante samtaler kan udpeges.\nBring your own case\nHar du en aktuel sag, hvor din interesseorganisation har brug for størst mulig indflydelse, vil Benjamin vise hvordan du, via de rigtige nøgleord, bliver klædt på, til at sætte din præmis i den digitale dialog og opnå størt mulig indflydelse.\nI forbindelse med tilmelding til webinaret, er du meget velkommen til at medsende en beskrivelse af sagen du gerne vil have belyst af eksperterne.\nJeanette Hedegaard rådgiver om sociale medier og strategisk kommunikation hos Ældre Sagen. Hun snuser de gode historier op, og hun sørger for at Ældre Sagen’s aftryk bliver sat og fastholdt, når samtalen falder på danmarks seniorer.\nBenjamin Rud Elberth arbejder digitalt og flytter salg, stemmer og magt. Skal din præmis dominere den digitale dialog, er det ham der får det til at ske. Tag din sag med til morgenmødet, og lad Benjamin give sit bud på hvordan du vinder samtalen.\nStefan Bøgh-Andersen grundlægger af Overskrift. Til morgenmødet viser han, i praksis, hvordan de gode råd fra Jeanette og Benjamin implementeres.\nTidspunkt: Tirsdag d. 10. november klokken 8.30 – 10.00\nTilmelding: Skriv til info@overskrift.dk med titlen “Webinar tilmelding”\nTilmeldingsfrist: Onsdag den 28. oktober 2020.\nÆldre Sagens tilgang til online lytning\nBliv præmisleverandør på dine nøgleord\nTilmeld dig: Lyt og styrk din medlemsorganisation online\nTilmeld dig: Forbered og evaluér din folkemøde-indsats\nJens Ulrik Lange\nIndlægget er skrevet af Jens Ulrik, der er partner i og medstifter af Overskrift. Jens Ulrik er Overskrifts tekniske geni, og han har desuden mange års erfaring med rådgivning inden for sociale medier og nyhedssites.\nPingback:Håndtering af COVID-19 | Overskrift\nCase: Influent-kampagner hos fitness dk\nSocial Media Week 2015 toplister\nCopyright © 2022 Overskrift. All rights reserved.


Jeg går som alle andre og overvejer solceller, men har dog foreløbig kun monteret dem på vores campingvogn, og er derefter blevet endnu mere tændt på ideen.\nSkal solcelleanlæg rengøres?\nStøv vaskes vel af i regnvejr, men kommer der alge- og anden begroning, som man ser på tagsten almindeligvis?\nJeg får mit betontagstenstag sprøjtet over med algerens en gang om året. Vil solceller bryde sig om den behandling?\nHej Alle. Ja vi mangler nogle gode råd ang. rengøring af solceller, Mit anlæg er faldet 10 % i ydelse på 2 måneder pga div. belægning så som pollen, støv osv. Regnvejr gør det ikke alene.\nTror ikke der kommer alger, det er jo som regel et problem hvor der ikke er sol.\nHar haft mit solcelleanlæg i 3 uger nu, og de ser stadig rene ud.\nMon ikke faldet i ydeevne skyldes varmen?\nPanelerne yder jo ikke optimalt når det er høj sol og 28 grader.\nDet bliver ihvertfald ikke alger du kommer til at slås med, i så fald har du købt al for billigt. Overfladen på kvalitets paneler er behandlet så de passer til vores klima.\nDe fleste producenter skriver at ved hældning over 15 grader er panelerne selvrensende.\nJeg vil dog sikker 2 gange om året give mine en tur med vand og børste, men det er bare fordi jeg er tosset :-)\n27-07-2012, 18:31 (Denne besked var sidst ændret: 27-07-2012 af 18:32 klr.)\nJeg kan bekræfte, at alger ikke er noget problem.\nJeg har haft solceller i 9 år. Tog dem ned efter 5 år, da taget skulle renoveres. De var lidt snavsede på bagsiden (også lidt alger). Men ellers som nye. Der er vitterligt ikke meget vedligeholdelse. Mit tag har en hældning på ca. 45 grader og vender næsten stik syd.\nSneen falder i øvrigt også ret hurtigt af......\nGenerelt er det sådan, at jo større hældning, jo hurtigere render skidtet selv af. Hælder taget 30 grader eller mere, vil der oftest aldrig være behov for rengøring, men det afhænger selvfølgelig også lidt af hvor udsatte solcellerne er for fugleklatter, pollen, støv, blade m.m.\nFugleklatter som får lov til at tørre ind i solen, kan godt tage tid at få regnet væk, så hvis man oplever fald i ydelsen, vil det altid være en god idé at inspicere for synligt snavs og rengøre efter behov, hvis man til hver en tid vil have maksimal ydelse. I praksis er behovet for rengøring som nævnt minimalt, hvis taget har tilstrækkelig hældning, men hvis dit tag kun hælder 15 grader og der ofte sidder mange duer deroppe, eller der vrimler med pollen, skal man nok påregne, at skrubben skal frem en gang i mellem.\nHej alle i SolcelleDebat.\nJeg er vinduespudser med omvendt osmose anlæg, som er 100% rent vand, derved kan jeg vaske vinduer med børste uden at skulle skrabe/skvise og aftørrer bagefter.\nJeg vasker med teleskopstænger og kan nå 15 meter op uden brug af stige, derfor kan jeg vaske svært tilgængelige- og ovenlysvinduer fra jorden.\nTil mit anlæg/teleskopstænger kan jeg købe speciel fremstillede børste til solceller (skulle være extra bløde/ridsefri), hvis nogen i nordjylland (omkring Aalborg) har interesse i en ordning vedr. vask, er jeg klar til at indkøbe udstyr til projektet.\nDet ser altså ikke ud til at være noget større problem med skidt og møg i normale tilfælde!\nDem jeg har på min campingvogn, der totalt fladt ned, er selvfølgelig mere udsatte, men det kommer jeg nu nok over!\nJeg får mit tag algebehandlet hvert år, men mon ikke det går an?\nNogen der har et godt bud på et teleskopskaft/børste til rimelige penge?\n04-10-2012, 10:23 (Denne besked var sidst ændret: 04-10-2012 af 10:24 Kejser2001.)\nDet billigste du umiddelbart kan anskaffe dig er en Nilfisk Roof cleaner. Den koster omkring 500 kr. og kan nå 12 eller 15 meter mener jeg. Den fåes også med børste. problematikken ved selv at gøre det er at der helst skal anvendes blødt vand da kalk ellers sætter sig som aflejringer på panelerne.


“Undermålsfesten” – tanker om mit STO efterår 2014 – Kystfluefiskeri på Fyn\noktober 7, 2014 oktober 9, 2014 1 kommentar\n“Undermålsfesten” – tanker om mit STO efterår 2014\nBack to reality. Lad det være sagt med det samme: jeg er helt og aldeles vild med Seatrout Open-konkurrencen. Intensiteten, jagten, nydelsen, roen og de mulige 62 timers koncentreret havørredfiskeri er for mig en legeplads, hvor jeg kan boltre mig frit. Læg dertil, at jeg altid spotter nye rev og pladser, som udvider mine jagtrevirer; opdagelser som jeg i den grad lukrerer på i forhold til mit fremtidige fiskeri.\nDen netop overståede STO bød for mig på en del overraskelser i forhold til tidligere udgaver – og dem vil jeg gerne dele med jer, fordi jeg tror, vi alle kan lære noget om havørredfiskeriet på den baggrund.\nDet bliver mere og mere klart for mig, at nøglen til havørredsucces under STO ikke handler om stednavne. Der er selvfølgelig pladser, der fisker bedre end andre – det er helt klart. Men det handler nok mere om at være på det rigtige sted, på det rigtige tidspunkt, lige i det interval, i det øjeblik, hvor ørreden er og vil lege med.\nDerfor kan man satse på to måder, med to strategier: 1) man kan udvælge en stationær lokalitet, som man gennemfisker igen og igen eller 2) man kan vælge en mobil strategi, hvor man med jævne mellemrum skifter plads.\nDet er kort sagt umuligt at vide, om det er strategi 1 eller strategi 2, der virker, når vi taler STO. Lad mig give et eksempel:\nI fredags mødte jeg to kajakfiskere, der var i gang med at søsætte deres fartøjer. Jeg møder dem på parkeringspladsen ved Husby strand, hvor jeg er på vej mod dagens sidste plads, i Gamborg fjord. De spørger mig, om jeg har mærket noget/ set noget på sædvanlig STO-vis. Jeg fortæller dem, at jeg hverken har set eller mærket fisk. Jeg noterer mig den massive oppakning på de to kajakker, og spørger lidt jokende og med et smil på læben: “Hva’, er I flyttet hjemmefra i weekenden?”, hvortil den ene svarer: “Ja, vi overnatter herude og fisker igennem”. “OK, sejt nok”, siger jeg – og vi får efterfølgende en løs snak om fluer, Wedellsborg-revene på syd- og nordsiden og jeg ønsker dem knæk og bræk.\nSøndag omkring kl. 14.30 tjekker jeg STO-stillingen på Go-fishings hjemmeside og genkender et ansigt. Det er Bård Thoresen, der sidder på strandkanten med en rockerstor hanfisk, han har taget på Wedellsborg – og det går op for mig, at det var ham jeg mødte fredag. Ham der har fisket Wedellsborg igennem igen og igen i 62 timer.\nDet går pludselig op for mig, at STO i høj grad handler om tilfældighed – og underforstået: dygtighed – og selvfølgelig om at satse benhårdt. Men Thoresen blev især belønnet for sin ihærdighed og sin tro på én bestemt plads.\nDet er godt gået, synes jeg.\nMit eget fiskeri sætter ovenstående i perspektiv. Jeg satsede også, men på den mobile strategi. I løbet af de tre dage fik jeg kørt mange kilometer og besøgt mange pladser: Garagerne, Røjle klint, Kasmose, Husby strand, Gamborg fjord/Ellebæk vig, Bobakker, Agernæs, Bjerghammer, Kalvøre, Båring vig, Vestermaen og Midskov/Bogensø.\nJeg så fisk på alle pladser, lige på nær Husby strand, og jeg havde mange kontakter – men det lykkedes mig ikke at få en fisk over målet på kontoen, men tre fisk var da faretruende tæt på. I alt blev det til 8 fisk, hvilket jo i sig selv er helt fint. Men det er bare ikke godt nok, når vi snakker STO. Omvendt er det jo samtidigt svært at bestemme størrelsen på de fisk, man fanger, som min gode makker Mads Schmidt skrev til mig søndag eftermiddag, efter jeg havde indstillet mit fiskeri.\nJeg så mange fisk (heriblandt også nogle virkeligt store fisk – især én fisk ved Bogensø-strækket glemmer jeg ikke lige foreløbig), så jeg var på de rigtige pladser, men de gode havørreder ville ikke lege med i denne omgang.\nJeg plejer at få min lodtrækningsfisk om fredagen, men jeg har lært, at der ikke er noget, der hedder ‘plejer’, når det gælder havørreden. Og det er måske i virkeligheden dét, der gør havørreden til det ypperste bytte for vi kystfluefiskere – som selve drivkraften i vores jagt på sølvet.\nUanset hvad, så er min kalender i hvert fald booket i dagene 10. 11. og 12. april 2015 med bogstaverne: STO! :-)\nOne thought on ““Undermålsfesten” – tanker om mit STO efterår 2014”\nHej Kasper. Som altid en ren fornøjelse at læse og i den grad spændende at hører hvad der går igennem hovedet på en af mine medkonkurrenter.\nVi havde jo kontakt i alle dagene, når alt energien var Brandt af på kysten og vi begge var klar til at sige godnat Ole.\nHeller ingen kæmpe til mig i denne omgang meeen det bliver forår igen og så er jeg ret sikker på vi alle vil drage fordele af de erfaringer vi gjordt os under dette mesterstykke af en fiskekonkurrance.\nKnæk og Bræk Kasper.\nVH Mads Schmidt.\nMads Schmidt , oktober 7, 2014 at 4:57 pm


Forside / Butik / Uncategorized / Organii After Sun Creme\nVarenummer (SKU): 42722 Kategori: Uncategorized\nOrganii After Sun Creme kan på grund af dens store popularitet nu findes i den altid eftertragtede varekategori . Du får oven i købet hele 30 dages returret. der er en god garanti mod at købe det forkerte. Du kan inden for fristen bare returnere din vare. Langt de fleste i Norden køber deres, Organii After Sun Creme i den kendte webshop Shytobuy.dk, der har forstået at have de rigtige varer på hylden. Der er mange varer i shoppen og i det store udvalg, er der helt sikkert noget for dig, og der er det oplagte valg produktet er på siden. Købes der ind i online webshops, er varerne billigere, og det kan lade sig gøre fordi shoppen sparer husleje til en almindelig butik.\nDet er faktisk hver gang, når du shopper rundt online, begunstiges du af bedre rettigheder, fordi webshops er underlagt en lovgivning, de skal følge. Dine varer skal kunne returneres i 14 dage. når du har handlet dine varer, og nogle webshops har valgt at give mere og det kommer dig tilgode som forbruger. Husk også på, at du online har et kæmpe udvalg, og priser og betingelser er let for dig at sammenligne, uden af være afhængig af, at det skal være tæt på din bopæl. Og du kan endda gøre det når du sidder på toilettet med din mobiltelefon. Du får også en anden stor fordel, når du shopper online, og det er du slipper for, at skulle slæbe varerne hjem fra butikken. Shoppen sender din produkter til din adresse, eller de kan blive sendt til din arbejdsplads, så du kan vælge det, det er lettes for dig. Den irriterende kassekø undgår du ved at handle online det er slut med dårlig køkultur og vrissende mennesker, så behøver du ikke længere forudsige, hvilken kø der er hurtigst – vi gætter aldrig rigtigt alligevel.


Buffer moduler øger driftsikkerheden - med vedligeholdelsesfri energilagring | Installatør\nDe vedligeholdelsesfri buffer moduler fra Phoenix Contact overtager de funktioner, som er vigtige for pålidelig drift samt øvrige funktioner. Buffermodulerne – også kendt som kondensatormoduler – fra den 4. generation af QUINT produktprogrammet kompenserer for spændingsafbrydelser på 24 V DC siden og sender samtidig de nødvendige beskeder til den tilsluttede controller eller industri-pc.\nØvrige fordele ved buffermodulerne er omfattende visuel signalering og øget konnektivitet gennem digitale udgange. Den 4. generation af QUINT produktserien udvides løbende med nye buffermoduler baseret på dobbeltlags kondensatorer. Gennem højere strømtæthed opnår disse moduler væsentlig længere buffertider – endda op til flere minutter. Yderligere har modulerne flere anvendelige sikkerhedsfuntioner til egensikker systembeskyttelse. Den inkluderer funktioner som ”soft start” af belastninger med høje startstrømme og intern funktionsovervågning. Ved hjælp af integreret temperaturmåling er det muligt at slukke individuelle funktionsdele ved kritiske temperaturer for at beskytte applikationen og buffermodulet mod overopvarmning og skade. Overbelastninger i tilfælde af kortslutninger og under- og overspændinger\nopdages og registreres af buffermodulet. Disse funktioner muliggør målrettet diagnose i tilfælde af fejl og øger dermed sikkerheden og pålideligheden for systemet.\nMed stadig mere intelligente industrielle systemer kræver de øgede krav til sikkerhed og systemrådighed nye løsninger. Målet er at bevare systemforsyningen uden unødvendige driftsstop og tab af data.\nSpændingsudsving i systemet kan ikke forudsiges – derfor er buffermodulerne i QUINT 4 CAP serien fra Phoenix Contact den ideelle løsning til strømforsyning af et system. Med disse produkter kompenseres spændingsudsving og industri-pc’er lukkes sikkert ned. Overvågning og forebyggende vedligeholdelse er også mulig med de nye kommunikationsinterfaces på buffermodulerne.


241. Dispensation fra afstandskrav til autoværksted - Ringkøbingvej 99, Herning\nSagsnr.: 09.20.02-P25-1-20 Sagsbehandler: Monica Klitgaard Hansen\nDispensation fra afstandskrav til autoværksted - Ringkøbingvej 99, Herning\nHerning Bilcenter ApS og Meyer Nielsen Biler søger om dispensation fra afstandskrav i autoværkstedsbekendtgørelsen.\nForvaltningen vurderer, at der kan meddeles dispensation fra afstandskravet, hvis virksomhederne kan dokumentere, at virksomhedens bidrag til koncentrationen af opløsningsmidler i omgivelserne vil ligge noget under grænseværdien.\nForvaltningen anbefaler, at der meddeles dispensation fra afstandskrav til etablering af undervognsbehandling, hvis det kan dokumenteres, at grænseværdien for bidrag af opløsningsmidler til omgivelserne kan overholdes.\nVirksomhederne ønsker at etablere undervognbehandling på eksisterende autoværksted på Ringkøbingvej 99 i Herning. Som udgangspunkt kræver etablering af undervognsbehandling en afstand på mindst 100 meter til et forureningsfølsomt områdes ydre skel. For autoværksteder etableret før 1. januar 1986 har kommunen dog mulighed for at give dispensation fra afstandskravet. Autoværkstedet på Ringkøbingvej 99 er etableret før 1986.\nAutoværkstedets beliggenhed, skitsering af 100 m zone, beboede adresser og lokalplanforhold er angivet i bilag til sagen.\nHerning Kommune har tidligere givet dispensation fra afstandskravet til Byens Bilpleje Herning ApS, Cypresvej 19 i Herning, i forbindelse med virksomhedens ansøgning om etablering af autolakering. Der gælder samme afstandskrav for undervognsbehandling og autolakering. Dispensationen til Byens Bilpleje Herning ApS blev givet før, der blev etableret boliger nord for Ringkøbingvej.\nBegrundelsen for dispensationen var følgende.\n"Autolakeringsanlægget placeres i et område, der i kommuneplanen er udlagt til erhverv, og hvor der iht. lokalplanen kun kan gives tilladelse til portnerboliger. Der findes dog tidligere etablerede, selvstændige boliger i området. Nord for erhvervsområdet er etableret en campingplads. "\nKommunen vurderer, at den væsentligste gene fra autolakering er emissionen af opløsningsmidler fra lakeringen. Opløsningsmidlerne emitteres gennem et afkast på 16 m, og beregninger viser, at virksomhedens bidrag til koncentrationen i omgivelserne vil ligge noget under grænseværdien. Det højeste bidrag til omgivelserne beregnes til 0,104 mg/m3 100 m fra afkastet. Grænseværdien er 0,15 mg/m3."\nForvaltningen vurderer, at Herning Bilcenter ApS kan få tilsvarende dispensation med samme begrundelse og på betingelse af, at virksomheden ved beregning dokumenterer, at grænseværdien for bidrag af opløsningsmidler til omgivelserne kan overholdes.\nDer gennemføres partshøring inden dispensationen kan meddeles.\nat der meddeles dispensation fra afstandskrav til etablering af undervognsbehandling, hvis det kan dokumenteres, at grænseværdien for bidrag af opløsningsmidler til omgivelserne kan overholdes.\nBilag Herning Bilcenter Dispensationsansøgning


Bygningen - forside\n– en landsby på højkant\nDen daglige kontakt mellem beboerne er et centralt element i DOKK8000`s\nCentralt i huset skabes et sammenhængende atrium, der muliggør en visuel kontakt mellem husets tre torve-områder.\nTorvene er orienteret i forskellige retninger, der tilgodeser forskellige udsigter, døgnets rytme og den primære bevægelse i huset. Den visuelle kontakt mellem torvene er et vigtigt princip for huset og DOKK8000. Den understøtter den menneskelige kontakt, interaktion og tilstedeværelse; en af værdierne i\nEn stor trappe centralt placeret i atriet giver adgang til alle etager.\nPå de forskellige torve tænkes forskellige funktioner, der understøtter beboernes bevægelse i huset. Man kunne forstille sig solnedgangspladsen på det øverste torv mod vest, biblioteket og aviskiosken på det midterste og aktivitetsområder på det nederste torv, tættest på husets entre i stueplan.\nVi vil basere det på fælles ejerskab i form af en andelsboligforening.\nFÆLLESOMRÅDER MED MØDESTEDER, VÆRKSTEDER, PLANTER…\nFællesområderne kan fx. være sammenhængende (atrium), men med adskilte områder for samtale, leg, værksteder mm.\nOmråderne skal have masser af grønt, evt. indvendig køkkenhave.\nMange vil gerne have et gæsteværelse i privatboligen, men bruger det ikke så ofte. Vi planlægger derfor med at huset skal indrettes med delte gæsteværelser, som man kan reservere efter behov . Værelserne kan evt. lejes ud, når de ikke bruges af beboerne.\nEt kig mod atriet fra et af de tre torve\nHent vores foldere\nPrint og del den med dine venner.\nKlik på tegningerne herunder\nFolder – 4 sider\nBrochure – 16 sider\nFællesrum med flytbare vægge = mange anvendelsesmuligheder


Totalstyring af teknikken omkring scenen i Teater- og Koncertsalen i Musikhuset Esbjerg\nDen markante bygning, som rummer Musikhuset Esbjerg, er tegnet af arkitekterne Jørn og Jan Utzon og danner årligt rammen om flere end 250 kultur- og erhvervsarrangementer. Det årlige besøgstal ligger på ca. 135.000 gæster, og musikhuset udgør dermed Sydvestjyllands kulturelle mødested.\nMusikhuset rummer en stor sal med 1.121 pladser og over 400 m2 scene, en mindre teater- og koncertsal med 471 pladser samt en foyerscene, foredragssal og mødelokaler.\nPriebe Sceneteknik har stået for totalleverancen på teaterudstyret til Teater- og Koncertsalen. Projektet omfatter en total sceneinddækning, inkl. fortæpper og prosceniumskappe, røgtæppe, mellemtæppe, bagtæppe, kapper, alurig samt scene- og salstræk med kædetaljer. Fortæppet er produceret af kvaliteten Mazzo Sfumato fra Kvadrat og designet af den hollandske kunstner Jeroen Vinken. Fortæppeskinnen er af typen FlexTrack Heavy, mellem- og bagtæppeskinnerne af typen FlexTrack Light.\nPLC system er en del af den avancerede scenestyring\nHerudover har Priebe Sceneteknik leveret styring til håndtering og overvågning af bl.a. 20 motoriserede scenetræk, som hver især løfter op til 300 kg og kører med variabel hastighed på op til 1,7 m pr. sekund, samt 2 motoriserede salstræk, som hver især løfter op til 500 kg. Alt styres med et PLC system med styretavler, frekvensomformer og computersystem for konfigurering, fra en bevægelig pult med PC skærm og joysticks.\nOgså til den store sal har Priebe Sceneteknik leveret udstyr, nemlig træk og mobilt loft.\nSamarbejdet med Musikhuset Esbjerg hører til blandt de mange projekter, som vi hos Priebe Sceneteknik er meget glade for og stolte over.


Omsorgstandpleje: Er du handicappet, eller af anden årsag ikke istand til at gå til tandlæge, vil "omsorgstandplejen" måske være en hjælp for dig. Der vil være en mulighed for, at du kan blive behandlet i dit hjem.\nKommunen skal hjælpe dig økonomisk med at få den nødvendige behandling. Kontakt din kommune hvis du mener, du er berettiget til omsorgstandpleje.\nVær opmærksom på, at du skal være under 60 år for at blive medlem af "Danmark".\nEr du kontanthjælpsmodtager er der særlige regler , ret henvendelse til din kommune og forhør om\ndu kan benytte § 82a


Søren Malling | Version2\nKommentar til Version2-opgørelse: Offentlige websites kører danske cms’er Onsdag, 9. januar 2019 - 7:38\nJeg vil gerne heppe på at flg. tese bliver manet i jorden: Udviklingen af TYPO3 foregår ikke primært i Tyskland. Open source software generelt foregår i hele verden, fra alle mulige forskellige geografiske lokationer og af alle mulige forskellige nationaliteter. OSS er et blandingsprodukt af i...\nKommentar til 3 afskaffer roaming-afgift i fem lande Onsdag, 12. marts 2014 - 8:33\n3 har firmaer/master/netværk i omtalte lande\n3 opererer allerede i de forskellige lande, som de har gjort gratis - så det er ikke fordi at de skal leje sig ind på en anden leverandørs netværk. http://en.wikipedia.org/wiki/Hutchison_3G\nKommentar til Har du også prøvet Kanban? Onsdag, 5. februar 2014 - 12:40\nKun som udvikler\nJeg blev præsenteret for kanban i Tyskland i forbindelse med et Open Source projekt. Jeg blev rigtig glad for det "loft" der var på de forskellige kolonner og den måde at det fik holdet til at hjælpes ad, med at få testet ting, når der lå for meget "til test". Det kræver hold...\nKommentar til Offentligt it-system til 164 millioner kroner bør droppes Fredag, 24. januar 2014 - 9:09\nAtt.: Henrik Nordstrøm Mortensen\nKan du prøve at finde ud af hvilke "fejl" som Deloitte påpeger som årsag til en skrotning? Eller er det kun hastighed?\nKommentar til Typo3 lancerer nyt CMS: Neos skal være nemt Torsdag, 12. december 2013 - 16:50\nPrøv det på launchr.com\nTil dem som gerne vil prøve det kan det gøres hurtigt og nemt på https://launchr.com/typo3-neos God fornøjelse! :-)\nKommentar til To år med rejsekort: Elendig brugervenlighed er kommet for at blive Onsdag, 20. november 2013 - 8:49\nNej det må man ikke. Grunden til man ikke må er at hvis du skal rejse mellem landsdelene skal der være et større depositum på kortet end hvis du blot rejser med s-toget. Og den logik er jo helt hen i vejret! Vil man så i teorien kunne gære rejsekortet helt rundtosset, ved at checke ud på en S-T...\nKommentar til Her er danskernes favorit-CMS Tirsdag, 29. oktober 2013 - 9:44\nKommentar til Nets brugte 3 døgn på at tilføje 2 linjer kode til NemID Mandag, 21. oktober 2013 - 13:23\nRe: Udviklingsmetoder i større virksomheder\nNår det så samtidig er efterårsferie som Morten påpeger så kan det jo sagtens være dét som har været hovedårsagen til de 3 dages ventetid... Nej, når du har en så forretningkritisk applikation så har man etableret et nødberedskab. Også juleaften og efterårsferien.\nKommentar til Populær app hjælper med at bryde NemID-regler: 'Folk gør det alligevel' Tirsdag, 4. juni 2013 - 10:03\nHvad med mit CPR nummer?\nFor at bruge NemID kræver det også at du kender CPR nummeret på papkortets ejer? Jeg er typen som opbevarer mit NemID papkort i min pung, sammen med mit sygesikringskort - stiller det mig ikke bare endnu dårligere end hvis jeg har et billede af kortet på min telefon og ikke noget papkort? Eller...\nKommentar til Se tusindvis af it-priser: Skat brugte 505 millioner kroner hos CSC i 2012 Onsdag, 15. maj 2013 - 11:55\nData er en del af Open Knowledge Foundation. Jeg blev præsenteret for projektet igår aftes til CPH Data and Drinks. Det er spændende hvilke spændende data der ellers kommer ud af det foretagende.\nKommentar til Microsoft dropper dieselgeneratoren til nødstrøm til datacentre Tirsdag, 18. september 2012 - 12:53\nSå forventer man stort forbrug af sin nødstrømsprocedure, hvis man skifter det med CO2 sænkning for øje...\nKommentar til Skal København bruge 700.000 kr. på en ruteplanlægger der allerede findes? Torsdag, 30. august 2012 - 9:26\nSpooning / Forking - prøv at samarbejde\nBlev fornylig præsenteret til udtrykket "spooning" i forbindelse med Bitbucket og deres projekter (https://bitbucket.org/spooning/) og det kunne være et interessant projekt at bruge samme koncept. Og det kan undre mig, at vi gang på gang "udvikler det samme flere gange", i...\nKommentar til Nu kan amerikanerne registrere sig som vælger på Facebook Onsdag, 18. juli 2012 - 11:09\nPræcis som Version2 har en "Facebook Connect" knap til log ind? Det interessante er vel, at det kan gøres online - og ikke så meget at det er facebook som ligger data til?\nKommentar til Dansk hosting-firma: Helt normalt at fraskrive sig ansvar for datatab Onsdag, 25. januar 2012 - 10:02\nKommentar til Typo3 advarer mod grimt sikkerhedshul Tirsdag, 20. december 2011 - 10:48\nFor at præcisere det enkle sikkerhedshul (og de forudsætninger som meget kort nævnes i artiklen): Quote: You are only vulnerable if all of the following conditions are met: You are using TYPO3 version 4.5.0 up to 4.5.8, 4.6.0 or 4.6.1 (+ development releases of 4.7 branch). You have all of f...\nKommentar til Spejdere genskaber FDF-landslejr i 3D med Streetview-teknologi Lørdag, 16. juli 2011 - 1:02\nKommentar til Version2 på sommertour: Redaktionen flytter ud i it-Danmark Fredag, 1. juli 2011 - 12:20\nJeg buzzede jer om FDFs Landslejr (og tak for omtalen!) for en evighed siden, og inviterede på kaffe og nørderi under Landslejren- den invitation er stadig åben! Også selvom Ry ikke just er i nærheden af Storkøbenhavn :-) Det kunne jo være at i havde brug for lidt luftforandring efter så mange d...\nKommentar til DR dropper Microsoft CMS: For gammelt og trægt Torsdag, 26. maj 2011 - 15:36\nHvis journalisterne skal bruge det, skal der vel også være en eller anden form for arbejdsgangs implementeret i publiceringen af indholdet? Der syntes jeg at det vil være en skam hvis TYPO3 skal overses. Workspace og versionering af indhold er en del af kernen, og tror absolut at det vil falde i...\nKommentar til Hvilket it-konsulenthus er længst fremme i (løbe)skoene? Fredag, 13. maj 2011 - 10:00\nPics/data or it didn't happen!\nHvor kan vi følge med?\nKommentar til CSC skal betale en million om dagen ved valgkaos Fredag, 13. maj 2011 - 9:59\nMeget fint med bod og bøder, men det retter jo ikke op på den afhængighed som det danske samfund har til CSC - vi bliver jo ikke et gladere, eller mere demokratisk folkefærd, af at sende store bøder afsted til CSC. Det giver os jo ikke en folkeafstemning, korrekt udbetalt løn til Forsvaret, et C...


Villaer i Vejle: Se alle ledige villaer til leje i Vejle.\nDu har søgt efter Villaer til leje i følgende byer: Vejle.\nFind ledige villaer til leje i Vejle. Søger du villa til leje i Vejle, får du et samlet overblik på denne liste. Klik på overskriften ud for hver bolig for at læse mere. Søger du andre typer boliger i Vejle end villaer til leje, så brug søgefunktionen.\nDu er på siden for ledige villaer til leje i Vejle.\nSøger du villa til leje i Vejle?\nVillaer til leje i Vejle - se også:\nVillaer til leje i hele Vejle…\nFå besked hver gang der kommer en ny ledig villa til leje i Vejle


10020014-Vejledning, Leverandørguide (4385)\n10020014-Vejledning, Kundeguide (4386)\nSKI’s rammeaftale på storkøkkenudstyr er klar til brug fra den 1. december 2014. Offentlige myndigheder kan med den nye rammeaftale, se frem til et bredt sortiment og gode leveringsvilkår på de mest efterspurgte produkter til storkøkkener. →\nNår du vil købe ind på aftalen, skal dette ske fra bestilling til bestilling. Når du skal placere din konkrete ordre til en leverandør på rammeaftalen, skal du gøre det ved direkte tildeling på en "kaskademodel". Det vil sige, at du som udgangspunkt skal foretage din bestilling til den leverandør, som er rangeret som nr. 1 på rammeaftalens rangorden.\nHvis leverandør, nr. 1 ikke kan opfylde dit behov for den konkrete ordre ud fra en saglig og objektiv vurdering, kan du springe til leverandør nr. 2 på listen, og placere bestillingen hos denne.\nHvis det sortiment der tilbydes af leverandør nummer 2 i rammeaftalens rangorden heller ikke opfylder dine behov til anskaffelsens form, farve eller funktion, kan du "springe" til den næste leverandør i rangordenen osv.\nDin vurdering af hvorvidt det specifikke varer opfylder dit behov, skal bero på følgende egenskaber:\nVurderingen skal ske i forhold til, om en vare ud fra ovenstående passer ind i dit eksisterende sortiment.\nFor delaftale 1 skal leveringstiden være inden for to arbejdsdage ved leverancer bestilt inden kl. 11.00.\nFor delaftale 2 skal leveringsdato af specialtilpassede varer aftales mellem din som kunde og leverandøren. Leverandøren skal inden for tre arbejdsdage oplyse leveringsdato til dig. Vurderer du at leveringstiden er for lang har du mulighed for at annullere bestillingen. Ved levering af gængse lagervarer skal leveringstiden være inden fem arbejdsdage ved leverancer bestilt inden kl. 11.00.\nNår du bestiller maskiner på rammeaftalen, vil de blive leveret til dit storkøkken monteret, installeret og klar til drift. Alle bestillinger – uanset størrelsen - leveres fragtfrit til den adresse, der er oplyst i forbindelse med bestilling.\nDu har mulighed for at afbestille varer under forudsætning af, at du meddeler dette til leverandøren og at leverandøren ikke allerede har påbegyndt pakning af varen. Leverandøren har ikke krav på afbestillingsgebyr eller anden kompensation i forbindelse med afbestillingen.\nDet er muligt at retunere varer, der indgår i en leverence, hvis de returnerede varer er i returbar stand. Det vil sige, at varerne er ubrugt, i mangelfri stand, gensalgbare og ikke særligt tilpasset.. Derudover skal den enkelte vare være i original og ubrudt producentemballage, samt fri for smuds, så leverandøren kan afsætte varen til anden side.\nDu skal dog give leverandøren besked om returneringen senest 30 dage efter levering.\nI tilfælde af forsinkelse med en leverance betaler leverandøren en dagbod. Boden beregnes pr. arbejdsdag af de forsinkede varers pris. Boden udgør 1 % pr. arbejdsdag. Boden for hver forsinket vare kan ikke overstige 25 % af den forsinkede vares pris. Den pågældende bod kan dog kun opkræves, hvis det samlede bodsbeløb for leverancen er større end 500 kr.\nLeverandøren skal betale boden senest 10 dage efter, at du har sendt en skriftlig opkrævning af boden.\nHar leverandøren ikke senest seks måneder efter forfald modtaget skriftligt påkrav om betaling af bod, bortfalder retten til den pågældende bod.\nNår du køber gennem denne rammeaftale, er du sikret, at leverandøren har skrevet under på, at en række fundamentale forhold vedrørende samfundsansvar er i orden. Bl.a. de CSR-krav og principper, som er beskrevet i aftalens CSR-bilag. Dette omfatter bl.a. FN’s Global Compact; ti principper om arbejdstager- og menneskerettigheder samt miljø og antikorruption.\nAftalen på storkøkkenudstyr omfatter et sortiment med de mest efterspurgte produkter til professionelle storkøkkener.\nStatus: Fire virksomheder er i dag tildelt på storkøkkenudstyr\nDer er blevet tildelt tre leverandører på delaftale 1 og fire leverandører på delaftale 2:\nNr. i kaskademodel Delaftale 1. Delaftale 2\n1. Oluf Brønnum & Co. A/S Oluf Brønnum & Co. A/S\n2. Bent Brandt A/S Bent Brandt A/S\n3. KEN (konsortium)* H. W. Larsen A/S\n4. - KEN (konsortium)*\n*KEN konsortiet består af KEN v/ KEN storkøkken A/S\nStand still-perioden er nu udløbet. Rammeaftalen forventes at træde i kraft den 1. december 2014 og løber i fire år.\nOm den kommende aftale\nUdbuddet er opbygget på baggrund af den tekniske dialog, som SKI har haft med leverandører og kunder i markedet. Der er i vid udstrækning taget hensyn til de bemærkninger og ønsker, som er fremkommet, herunder ønskerne om, at det skal være nemt for SKI’s kunder at implementere aftalen i deres organisationer samt, at det skal være nemt at bruge aftalen i det daglige.\nRammeaftale 10.02 Storkøkkenudstyr er målrettet økonomaer, køkken- og kantineansvarlige samt alle indkøbsansvarlige, som skal købe køkkenartikler, køkkenudstyr eller renovere køkkener.\nRammeaftalen om levering af storkøkkenudstyr er opdelt i to delaftaler:\nDelaftale 1, Isenkram\n´Delaftale 1, Isenkram´ vedrører levering af isenkram og omfatter produktgrupper indenfor glas, porcelæn, serveringsartikler, røreskåle, gryder og pander, termobokse, rulleborde, måleudstyr og øvrigt tilberedningsudstyr.\nDelaftale 2, Maskiner inkl. projekter og service\n’Delaftale 2, Maskiner inkl. Projekter og service´ vedrører levering af maskiner, herunder projektrådgivning og serviceaftaler. Delaftalen omfatter varer indenfor produktgrupper som ovne, komfur, varmeskabe, røremaskiner, kødhakker, pålægsmaskiner, borde, stegeflader, ismaskiner, grøntsnittere, opvaskemaskiner, køle/fryseskabe, serviceaftaler osv.\nDu kan læse mere om sortimentet på de to delaftaler i den vejledende forhåndsmeddelelse her.\nSupplerende til grundsortimentet under hver delaftale, har hver tilbudsgiver haft mulighed for at tilbyde et valgfrit sortiment, således at det samlede sortiment under rammeaftalen bliver bredest muligt.\nKunden skal foretage en anskaffelse (direkte tildeling), skal kunden identificere sin leverandør ved anvendelse af en ”kaskademodel”, hvor kunden som udgangspunkt er forpligtet til at foretage sin anskaffelse hos den leverandør, som er nummer 1 i rammeaftalens rangorden.\nKunden kan dog foretage et spring i rammeaftalens rangorden på baggrund af objektive, ikke-diskriminerende og gennemsigtige kriterier.\nKunden kan ”springe” i rammeaftalens rangorden og foretage anskaffelsen hos leverandør nummer 2 i rammeaftalens rangorden, hvis kunden har saglige og objektive krav og behov til anskaffelsens form, farve eller funktion, som sortimentet hos leverandør nummer 1 ikke kan opfylde.\nHvis det sortiment der tilbydes af leverandør nummer 2 i rammeaftalens rangorden heller ikke opfylder kundens saglige og objektive krav og behov til anskaffelsens form, farve eller funktion, kan kunden "springe" til den næste leverandør i rangordenen og så fremdeles.\nLeverancevilkårene er fastlagt på forhånd.\nNår du bestiller maskiner på rammeaftalen, vil de blive leveret til dit storkøkken monteret, installeret og klar til drift. Alle bestillinger – uanset størrelsen leverets fragtfrit til den adresse, der er oplyst i forbindelse med bestilling. Omkostningerne forbundet med dette er i begge tilfælde indeholdt i de priser, som leverandøren har budt ind med på aftalen, og der kan således ikke opkræves yderligere gebyrer herfor.\nUdbudsbekendtgørelsen, som SKI offentliggjorde den 29. august 2014 kan du finde her.\nDen vejledende forhåndsmeddelelse, som SKI offentliggjorde den 15. maj 2014 kan du finde her.\nDenne side opdateres løbende med nyt om det kommende udbud.\nHar du spørgsmål til udbuddet af 10.02 Storkøkkenudstyr, er du velkommen til at kontakte udbudskonsulent Henrik Østergaard på mail: heo@ski.dk eller på tlf.: 51 71 76 49\nDu er også altid velkommen til at kontakte SKI’s Kundeservice på mail: kundeservice@ski.dk eller tlf.: 33 42 70 00.\nKøkkenartikler, køkkenmaskiner eller køkkenudstyr samt projekter og serviceaftaler på maskiner


Mand ser, hvad der er i poserne, som hjemløs har glemt ved et busstoppested - kontakter straks politiet\nNyheder Skrevet af Laura Nygaard | 12.06.15 | 11:37\n12.06.15 / 09:35\nDa kriminalassistent John Harbett gik forbi et busstoppested i Lauderdale-by-the-Sea i Florida, kunne kan ikke tro sine egne øjne. På bænken stod et par poser med nogle få indkøb - og i en konvolut lå flere tusind kroner.\nTidligere havde hjemløse Joe været forbi busstoppestedet. Han havde netop hævet 66.000 kroner, som han havde arvet efter en netop afdød slægtning, og nu skulle han ud og købe nyt tøj, skriver The Sun Sentinel.\nDesværre glemte den hjemløse mand af få sine værdifulde poser med sig, da han gik derfra.\nLæs også: Alle går forbi denne hjemløse dreng, men så kommer en hjemløs mand frem\n- Han vidste, han havde glemt dem der, men da det gik op for ham, gik han ud fra, at de allerede var væk, siger detektiv Danny Mursell.\nHeldigvis var de mange penge i gode hænder, for udover John Harbett, som havde fundet poserne, havde også Ben Koon lagt mærke til en værdifuld konvolut på gaden. Og de to mænd var ærlige borgere, som indleverede deres fund til politiet.\nI en af poserne lå en kvittering fra en lokal tøjforretning, og ved at tale med medarbejderne og kigge overvågningsbillederne igennem, lykkedes det dem at identificere Joe, hvorefter de begyndte at patruljere rundt i området for at finde ham.\n- En af vores folk hørte, at Joe var blevet set i Pompano, så jeg brugte to morgener og to aftener på at køre rundt i Pompano, men jeg fandt ham aldrig, siger Danny Mursell.\nMen så om tirsdagen, stødte han tilfældigt ind i hjemløse Joe.\nLæs også: Hun drak kaffe på gaden med hjemløs, men hvad hun gjorde bagefter er fantastisk\n- Af helt andre årsager var jeg nede i byen i Lauderdale-by-the-Sea, og der så jeg ham stå og drikke en kop kaffe lige foran mig, siger han.\n- Han vidst ikke helt hvordan han skulle håndtere at få sine ting tilbage.\nEfterforskerne talte med banken som bekræftede, at pengene var Joes, og de blev sat ind på hans konto.\nDen hjemløse mand blev glad for at få sin penge tilbage, han havde nemlig planlagt at bruge dem på at flytte til Pennsylvania for at bo sammen med sin familie og venner.\n- Det giver dig en fornyet tro, siger Danny Mursell.


RUC iværksætter terrorsikring: Vi tager sikkerheden alvorligt - RUC Paper\n‘RUC iværksætter terrorsikring: Vi tager sikkerheden alvorligt ’\nRUC iværksætter terrorsikring: Vi tager sikkerheden alvorligt\nFoto: Niels Overgaard Christensen\nI en tid med et øget trusselsbillede tager RUC sine forholdsregler ved at lukke af for kørsel gennem Kvadratroden.\nTobias Amnitzbøll Bruun Lauritzen\nRasmus Krause Bidstrup\nOveralt i verden sikres gågader mod terror. Det sker i lyset af tragiske angreb med tunge køretøjer i London, Nice og Stockholm. Nu er det RUCs tur til at skærpe sikkerheden. Derfor bliver Kvadratroden ved biblioteket spærret.\nFrank Maar, teknisk leder på RUC, fortæller, at terrorsikringen er vigtig, fordi flere tusind tæt pakkede studerende og ansatte hver dag går gennem Kvadratroden.\n»Allerede sidste sommer ved studiestart, da jeg så, hvor mange tusind mennesker, der kom væltende ind nede fra Trekroner station, gik det op for mig, at vi har en gågade på campus, hvor der er voldsom menneskelig trafik, og som derfor kan være et oplagt emne for individer, der har ondt i sinde. Jeg har set utallige terrorangreb på TV, derfor tænkte jeg, at vi bør være klar til en lignende situation,« forklarer Frank Maar.\nSådan fungerer terrorsikringen\nStolperne er støbt og lagt i jorden. RUCs terrorsikring er snart klar til at blokere for al ureglementeret indkørsel ved Kvadratroden. Indgangen vil være blokeret af kampesten og tre funktionelle metalcylindere, der kan bevæges op og ned af jorden. Derfor vil det fremover kræve en adgangskode at køre igennem kvadratroden.\n»Terrorsikringen består af bænke, sten og plantekasser. Indeni dem er der metalstolper, som kan modstå tunge køretøjer. Ud over det opsættes tre metalcylindere, der kan hæves og sænkes i jorden, så biler kan køre igennem kvadratroden, hvis de har adgangstilladelse,« siger Frank Maar.\nFrank Maar understreger, at terrorsikringen bliver camoufleret med bænke og plantekasser, fordi Teknisk Afdeling ikke vil skabe panik.\nSamtidig skal bænkene og plantekasserne sørge for, at terrorsikringen indgår i et integreret og funktionelt miljø, der ligner resten af campus.\n»Terrorsikringen skal helst på de sikrede områder til at ligne et almindeligt sted på campus. Derfor kommer terrorsikringen ikke til at være decideret synlig. Vi sørger for, at opsætningen bliver neutral. Det eneste, man kan se, er de tre pullerter, som kører op og ned, og som er metalrør med lys i, så bilister i mørket se, at der er blokeret,« fortæller Frank Maar.\nNår RUCs terrorsikring er færdig, kan den stå imod en otte tons lastbil med 80 km/t. En opsætning, der vil koste op imod 150.000 kroner.\n»Der er ingen lastbiler, der kan få tilstrækkelig fart på til at komme forbi terrorsikringen, så fremover vil gågaden på RUC være komplet sikret,« siger Frank Maar.\nHvem kan køre ind på RUC?\n– Handicappede med gangbesvær\n– Håndværkere i forbindelse med byggeprojekter\nNår der lukkes af for indkørsel til RUC, er det ikke kun for at sikre sig mod terror, det er også en del af at gøre RUC 99,9 procent bilfri på campus.\n»Der er to dele i det her projekt. Den ene er terrorsikringen, vi vil gerne være på forkant med, hvad der sker i omverdenen, og så vil vi også godt have en bilfri campus,« udtaler Frank Maar.\nSom det ser ud i dag, er campus et slaraffenland for uvedkommende kørsel. Det er et problem, da man ikke må køre og parkere på campus uden tilladelse.\n»Der ræser alle mulige mærkelige leverandører og biler rundt på campus med mere eller mindre høj hastighed. Ærindet kan være alt fra at levere mælk til at læsse dovne studerende af. De kan lige så godt holde udenfor og køre ind med en sækkevogn eller gå de 50 meter ekstra. Der er rigtig meget unødvendig kørsel, og det vil man lægge mærke til, hvis man bevæger sig rundt på campus til daglig,« forklarer Frank Maar.\nMålstregen krydses til sommer\nDet vil tage godt og vel et halvt år at få terrorsikringen på plads.\n»Vores ambition er at være færdig med terrorsikringen til sommer. Det er et stort projekt, hvor vi gerne vil sikre RUC og gøre campus til et bedre sted at opholde sig. Det hænger også sammen med vores tiltag med parkeringstilladelse,« siger Frank Maar.\nForskere bør i højere grad bruge lukkede systemer i deres arbejde. Læs her hvorfor:\nArtikel l 31.01.2018\nDanske universiteter er sårbare for hackerangreb


Udarbejdet af pædagogisk konsulent Louise Bødker Lindkvist - PDF\nDownload "Udarbejdet af pædagogisk konsulent Louise Bødker Lindkvist"\n2 Varighed: 8-10 lektioner Kompetenceområde: Mad og sundhed - Hygiejne Færdigheds- og vidensmål: Niveau 1 Eleven kan anvende almindelige hygiejneprincipper i madlavningen/ Eleven har viden om hygiejne-, opbevarings-, og konserveringsprincipper. Niveau 2 Eleven kan vurdere mads holdbarhed/ Eleven har viden om mikroorganismer. Læringsmål: Eleverne skal lære at arbejde hygiejnisk i et køkken. Eleverne kan vise og demonstrere deres egne hygiejneregler. Eleverne skal vide hvordan man opbevarer fødevarer korrekt. Eleverne skal lære hvordan man sylter og konserver madvarer. Tegn på læring: Eleverne kan via en film vise de gængse hygiejneregler Eleven kan via det praktiske arbejde i køkkenet vise hvordan man holder et køkken rent og adskilte arbejdsprocesser. Hygiejne Hygiejne handler om, hvordan vi mennesker ved rengøring, vask osv. Kan leve et sundt liv uden for megen sygdom. Mange af os har prøvet at være syge, fordi vi har spist mad, vi ikke kunne tåle. Der kan naturligvis være flere grunde til, at maden bliver sundheds-farlig, men den almindeligste årsag er sygdoms-fremkaldende mikroorganismer. Mikro-organismer Det er nødvendigt at holde rent omkring sig Især der hvor vi opbevarer og tilbereder vores mad. Den daglige rengøring i vores køkkener og hjem er nødvendig for at komme af med fedt og snavs, der sætter sig, når vi fx laver mad. Hvis ikke vi holder det rent, risikerer vi, at bakterier*, der kan gøre os syge, overføres til vores mad. Snavs består af støv og andre urenheder. I støv kan der være mange mikroorganismer Mikroorganismer = En levende organisme, der er så lille, at den kun kan ses i et mikroskop. Det kan enten være bakterier, skimmel- eller gærsvamp. De kan være nyttige, skadelige eller sygdomsfremkaldende. Mikroorganismer er en fælles betegnelse for organismer, der er så små, at de kun kan ses i mikroskop. 2\n3 De fleste af dem er bakterier, virus eller svampe som findes i jord, vand, luft samt på dyrs og menneskers overflade, hvor de lever som snyltere. For at kunne leve og formere sig må mikro-organismerne havde de rigtige livsbetingelser og det har de hvis: Temperaturen er mellem 10 og 50 grader Der er en passende fugtighed tilstede Der er næring i form af fødevarer Under de rigtige betingelser kan 1 mikro-organisme blive til på 10 timer. Typer af mikro-organismer Nogle mikroorganismer er skadelige og andre er gavnlige for os. De kan deles ind i 3 hovedgrupper: Mikro-organismer der gør nytte De fleste er nyttige for os, da de kan nedbryde døde dyr og planter til stoffer, som kan genbruges i naturens store kredsløb. Desuden udnytter vi mikro-organismerne til fremstilling af: Surmælks produkter Smør Skimmeloste Enzymer Øl og vin Brød Vitaminer i industrien Hormoner i industrien Når man anvender mikro-organismer til alle disse nyttige produktioner sker det under meget styrede og kontrollerede forhold. Mikro-organismer der volder skade: Mikro-organismer volder skade, når de ukontrolleret formerer sig i mad. Nogle af disse organismer er i sig selv sygdomsfremkaldende og kan give mad-infektion til den der spiser dem. Mad-infektionen viser sig som regel timer efter, at maden er spist med symptomer som kvalme, opkastning, diarré, mavesmerter og evt. feber. Andre mikro-organsimer Der findes også andre mikro-organismer, der ikke i sig selv er farlige, men de danner et giftstof, når de får mulighed for at formere sig i maden. Disse giftstoffer kan hverken lugtes eller smages, men de giver madforgiftning til den der spiser af maden. Skimmel-svamp er et eksempel på en sådan mikro-organisme. Skimmel-svamp på madvarer viser sig som mug. Her dannes giftstoffet toksiner, som giver madforgiftning. De kan desuden give varige nyre- og lever-skader. Derfor kan det ikke siges tydeligt nok: Er der bare den mindste smule mug på brødet, marmeladen, grøden eller andre fødevarer, så skal det smides ud! 3\n4 Hvordan gør vi livet surt for disse mikro-organismer Opbevare mad under 10 grader i køleskabet/fryseren Opvarme maden til 100 grader Hæmme udviklingen ved at tilsætte salt, sukker og konserveringsmiddel Arbejde med rene hænder og redskaber Rense grøntsagerne omhyggeligt for jord Tildække maden for at undgå forurening fra luften eller fra fluer Straks nedkøle den mad, der skal gemmes Holde vores bolig, tøj osv. rengjorte Opgave Nedenstående opgaver skal besvares på en padlet(digital opslagstavle via Skoletube) 1) Hvilke temperaturer kan mikro-organismerne bedst lide? 2) Hvorfor skal man aldrig holde maden varm til den der kommer senere hjem, men hellere køle den af, og varme op igen, når maden skal bruges? Hygiejne og madvarer hvor opbevares madvarer? Det er vigtig at opbevare madvarer rigtig, så undgår man nemlig at maden bliver fordærvet*, og at man bliver syg af at spise den. Det er forskelligt, hvordan fødevarerne opbevares bedst muligt. Nogle madvarer holder sig dårligt på køl, det gælder især animalske* fødevarer og nogle friske grøntsager. Det er samtidig også disse fødevarer, der kan give sygedomme, hvis de opbevares forkert. Andre varer som mel, gryn, krydderier mm. Der er tørre produkter kan holde sig i skabet i meget lang tid, men lang opbevaring giver altid en dårligere kvalitet. 3) Hvilke gavn har vi af mikro-organismer? 4) Hvorfor er det vigtig, at holde de rene og de urene(noget med jord) processer adskilte i et køkken? Fordærvet = Mad der er blevet dårlig pga. mikroorganismer. Animalske = alle fødevarer, der kommer fra dyr eller fisk altså fx kød, fjerkræ, fisk, æg og mælkeprodukter. 4\n5 Madlavningens 3 hygiejne grundregler: 1) Varm op: - Opvarmning dræber bakterier. En af de gyldne hygiejneregler i køkkenet er derfor at varme maden ordentligt igennem, dvs. ved mindst 75 C. Hvornår maden er varmet ordentligt igennem, afhænger af hvilke fødevarer du tilbereder, 2) Køl af: - Varm mad skal køles hurtigt ned. Nedkøling af mad bør ske hurtigt. Det skal gå hurtigt, når opvarmet mad skal køles ned og opbevares koldt til senere brug. Maden bør nedkøles, så temperaturen falder fra 65 C til 10 C på mindre end tre timer. Går nedkølingen for langsomt, kan der ske vækst af sygdomsbakterier i maden. Når bakterier vokser hurtigst (ved 37 C), kan 1 bakterie blive til mere end 1000 på 3 timer. 3) Spred ikke bakterier og virus: - Fødevarer kan blive forurenet med bakterier ved direkte eller indirekte kontakt. Forureningen kan ske: fra omgivelserne fra råvare til råvare mellem rå og færdiglavet mad via redskaber og via hænder De tre hygiejne-grundregler virker overfor alle sygdoms-bakterier, så det er vigtig at have fokus på dette når man arbejder med mad se mere på nedenstående link for opbevaringsmuligheder for de forskellige fødevarer. Konservering - Få råvarer til at holde sig Konservering betyder bevaring. Vi kan få råvarer til at holde sig ved at sørge for at mikroorganismerne ikke kan leve og vokse i varerne. Det kan vi gøre fx ved tørring, saltning, syltning, frysning og ved brug af konserveringsmidler* Konserveringsmiddel = Et middel, der kan bruges til at få fødevarer til at holde sig længere tid. Der findes kemiske konserveringsmidler som fx Atamon. Konserveringsmidler er kemiske midler, der kan få fødevarer til at holde sig længere tid. Mikro-organismerne kan ikke vokse i varen, når der er tilstrækkelig konserveringsmiddel i. Hvis vi selv vil lave syltetøj og marmelade, må vi selv vælge, om vi vil have det i eller ej. Hvis man vælger at undlade konserveringsmiddel, må man enten spise produkterne meget hurtigt eller opbevare dem i fryseren og tage små portioner frem af gangen. Når sæsonens frugt og grønt er over os vælger mange plukke ekstra, så vi kan skabe os et forråd til senere brug. Herefter kan det bearbejdes med forskellige konserveringsmetoder. Det kunne fx være: Æbler kan tørres i skiver Hindbær kan koges til marmelade(evt. sammen med andre bær) Jordbær kan fryses til jordbærgrød 5\n6 Agurker kan eddike-syltes Rødbeder kan syltes Laves saft af bær Opgave I skal nu selv til at konservere eller sylte bær/grøntsager. I skal være sammen i grupper af to. En gruppe laver syltede agurker, og den anden laver syltede rødbeder. Syltede agurker En anden opgave er at lave syltede agurker. Dette gør vi med en eddikelage. Eddike er et konserveringsmiddel og bruges bl.a. til at sylte argurker. I skal bruge: 1 dl. Eddike ½ dl. Vand 3-4 spsk. Sukker ¼ tsk. Groft salt ½ knps peber fra en peberkværn 1 agurk(300 g.) Fremgangsmåde: 1) Eddike blandes med vand, sukker, salt og peber. 2) Agurken skylles og skæres i meget tynde skiver, brug evt. et rivejern 3) Agurkeskiverne kommes ned i en skålen med eddikelagen. 4) Sæt agurksalaten på køl i mindst ½ time. Syltede rødbeder I skal bruge: 1 kg rødbeder 3/4 liter eddike 400 gram sukker 1 tsk flydende Atamon Fremgangsmåde: Dl = deciliter Spsk = spise-ske-fuld Tsk = te-ske-fuld Knps = knivspis 1) Vask rødbederne grundigt og skær dem i lige store størrelser 2) Kog rødbederme i letsaltet vand med skræl på (1 spsk salt pr. liter vand ). Rødbederne skal være dækket af vand i gryden. 3) Kog rødbederne i ca. 30 min, de er færdige når du stikker en kødnål I, og de slipper de skal være lidt faste. 4) Skold glassene i kogende vand, og skyl dem i Atamon de skal være helt rene 6\n7 5) Det kogende vand hældes fra og stil straks gryden under koldt vand indtil rødbederne er kolde 6) Rødbederne skrælles med en kartoffelskræller og skæres i skiver ca. 1 cm. tykke skiver Skriv ned hvilket frugt og smag du tager og hvor meget du tager af hver. Til rådighed har I: 7) Rødbederne puttes i de rene glas 8) Eddike og sukker hældes i en gryde og koges op 9) Hæld den kogende lage over rødbederne i glasset Frugt: Diverse bær Smag: Appelsin(ikke skallen) Citron(både skal og saft kan bruges Øko) Lime(både skal og saft kan bruges Øko) Chilli Kanel Opgave Nu skal der laves lækker marmelade. I skal være sammen i grupper af to. I skal lave to forskellige slags marmelade i gruppen. Marmelade/Syltetøj En af opgaverne går ud på, at I skal lave jeres egen marmelade-opskrift. For at lave marmelade, skal vi bruge frugt, sukker og en anden smag. Til marmelade er forholdet mellem frugt og sukker 2:1, dvs. hvis du har 200 g frugt skal du have 100 g sukker. Hvis du bruger syrlige frugter er forholdet mere 1:1. I skal arbejde sammen to og to. Hver gruppe udvælger to slags frugt og én slags smag. Fremgangsmåde: 1) I skal bruge 300 g frugt i alt og ca 150 g sukker. Vej frugt og sukker af i hver sin skål. 2) Skyl frugten I skal bruge rigtig godt. 3) Del frugten i mindre stykker omkring 1x1 cm. 4) Put bærene op i en gryde, og kog det uden låg. Lad det koge stille og roligt til det er tyktflydende(ca. 10 min) 5) Tilsæt sukker og giv marmeladen et opkog 6) Blad først gelerings-middel med lidt af sukkeren og dernæst rør det i gryden med bær kog det i ca. 2 min. 7\n8 7) Skum marmeladen med en hulske 8) Mens marmeladen koger, vasker I jeres medbragte glas grundigt af med sæbe. Dernæst fylder I det med kogende vand, som hældes ud igen. Tør glasset. 9) Når marmeladen er færdigkogt det vil sige at den har bestået marmeladeprøve - så skal er smages på den. Måske skal der lidt mere sukker i. Marmeladeprøven går ud på, at tage lidt af marmelade på en ske og trække den hen af en tallerken. Hvis marmelade stivner og ikke flyder ud, så er den færdig. Opgave I denne opgave skal I lave en film om hygiejneregler. I skal bruge programmet animoto, som I logger på via skoletube.dk. 1) Gå sammen i jeres grupper 2) Diskutér følgende hygiejneregler i køkkenet: Sørg altid for at vaske hænder Sørg for at have et skærebræt til hver type fødevarer Hav altid en ren karklud og skift den gerne dagligt. Hold køleskabet rent og temperaturen være 5 grader Skyl frugt og grønt godt inden brug Husk at afkøle maden hurtig 3) Snak om følgende: Kender I reglerne i forvejen? Overholder I dem? Kender I andre huskeregler fra køkkenet? SE NÆSTE SIDE 8\n9 4) Nu skal I lave en informationsvideo til de yngre elever på skolen. Diskutér hvordan I vil formidle reglerne til de mindre elever fx dem i 5. klasse. Skriv et storyboard på post its og sæt dem op på væggen. Bliv enige om historien filmen må max være 3 min. 5) Lav en animationsvideo i Animoto, hvor I kombinerer billeder og tekst samtidig med, I får budskabet frem. Brug humor, brug gys eller noget helt tredie. 6) Vis filmene i klassen og læg dem op på jeres fælles blog i hjemkundskab. Hvis I blive færdige, skal I finde lækre opskrifter på nettet emnet er syltning/konservering. 9


Iværksætterhule for studerende er indviet\nNæste udsendelse: 09:30 Vild Med Dyr (G)\nDe studerende på Campus Bornholm har i dag fået en ny mulighed for at udleve deres indre iværksætter. I dag blev der nemlig indviet en ny inkubator på skolen.\non 06.02.2019, 18:45\nUngdommen er idérige og ambitiøse. Og mange studerende på landets institutioner ligger inde med den næste store forretning.\nDet potentiale vil Cphbusiness Bornholm og Campus Bornholm gerne have frem. Derfor er der i dag blevet åbnet op for en ny inkubator, som det så fint hedder.\nEn inkubator er et miljø, hvor innovative mennesker med nye idéer kan udvikle deres projekt. Nogle har måske brug for sparring for at få idéen færdigudviklet. Andre har brug for hjælp til at lave en prototype. En tredje kan have behov for hjælp til en forretningsstrategi for at gøre drømmen levedygtig.\nAlle behov for at gøre fantasi til virkelighed kan hjælpes på vej i en inkubator. Alt, det kræver, er nogle innovative unge mennesker med spændende projekter.\n- Det er et virkelig fedt koncept! Jeg tror virkelig godt, man kan bruge det til noget. Særligt når vi går i HHX. Vi kan godt lide business, siger Wiliam Iversen, fra 1.g HHX på Campus Bornholm.\nDet, der adskiller inkubatoren oprettet af Cphbusiness Bornholm fra de andre, er, at her handler det ikke KUN om iværksætteri. Det handler også om at lade eleverne udvikle deres innovative sider. Lade dem forstå, at deres tanker og drømme godt kan blive til noget med den rigtige vejledning, lyder det fra en af hovedkræfterne bag inkubatoren, Marie Anker Jackson, der er udviklingschef på Cphbusiness Bornholm.\nPlanen er lige nu, at elever fra ALLE uddannelserne på Campus kan benytte inkubatoren frit. Enten i deres fritid, hvor den er åben hver onsdag fra klokken 14-18, men nogle klasser vil også få et forløb i inkubatoren med businesscases i forbindelse med deres undervisning.\nTorsdag den 22. august 2019 (9)\nFredag den 16. august 2019 (11)\n09. dec16:34Enkeltkæmper-kursus er hårdt Video\n03. aug08:23Klage har fået Bornholmtours i Ek..\nKilde: TV 2 Vejrcenter, Opd.: 22.aug 09:19\n2000 var til havnefest


Hvad er tagdækning? | vkr-fondene.dk\nDet er ikke bare lige sådan at udskifte et gammelt tag eller at lægge et helt nyt. Der er mange overvejelser og ting, man skal have styr på. Det anbefales derfor at have en tagentreprenør eller tømrer med på råd, når man skal have nyt tag. I samarbejde med den fagkyndige skal man overveje, isolering, undertag, tagrender og type af tagdækning. Prisen på at få lagt nyt tag afhænger af, hvor meget der skal laves udover blot at få lagt taget – her kan du selvfølgelig også overveje, om du selv har mod på at lægge taget.\nFordele ved tagdækning\nDet sidste man gør, når man har opført eller renoveret hus, er at lægge det yderste lag – tagdækningen. Tagdækning er det, der beskytter de underliggende konstruktioner mod vind og vejr. Især i Danmark, hvor et regner meget, er det meget vigtigt, at ens tagdækning er lagt ordentligt, så det beskytter huset. Tagdækning er også tit billigere end at få lagt tegltag, ståltag eller lignende, og det beskytter ligeså godt.\nSom i mange andre situationer er det altid en god ide at undersøge, hvem der bedst kan hjælpe en, og også hvem der har den billigste pris. Derfor er det en rigtig god idé at indhente tilbud fra forskellige tagdækkere i dit område. Derefter kan du danne dig et overblik og træffe den beslutning, der føles rigtig for dig. Husk også at overveje om der er andet, du ønsker at få lavet ved dit hus nu, når er i gang.\nDette indlæg blev udgivet i Blog den december 4, 2020 af Jette Ida Frederiksen.\n← Begravelse – hvordan ser processen ud? Industriventilation – høj energibesparelse →


Altjevsk - Wikipedia, den frie encyklopædi\nDel af Novorossija\n2.100 pr. km²\nAltjevsks beliggenhed i Ukraine 48°28′40″N 38°47′52″Ø / 48.47778°N 38.79778°Ø / 48.47778; 38.79778Koordinater: 48°28′40″N 38°47′52″Ø / 48.47778°N 38.79778°Ø / 48.47778; 38.79778\nAltjevsk metalurgiske kombinat\nMonument over faldne Metalarbejdere under 2. verdenskrig\nSankt Nicholas katedral i Altjevsk\nJerbanestationen Komunarsk i Altjevsk\nFrabriksklinik i Altjevsk\nTrolleybus i Altjevsk\nAltjevsk (ukrainsk: Алчевськ, tr. Altjevsk; russisk: Алчевск) er en by med 110.474(2014) i Perevalsk rajon, i Luhansk oblast, i det østlige Ukraine. Byen ligger cirka 45 km fra oblastens hovedstad, Luhansk, og grænser op til Perevalsk, hovedstaden i Perevalsk rajon.\nAltjevsk er et af de største industricentre i Donbas og omfatter en fjerdedel af hele oblastens produktion. Byens økonomi er afhængig af jern- og stålværket "Altjevskij metalurgijnij kombinat" (АМК) og koksværket "Altjevskij koksokhimitjnij zavod" (ALKZ).\n2.1 Historien før 2. verdenskrig\n2.3 Efterkrigstidens genopbygning\n2.5 Vinter katastrofen i 2006\n2.6 Krigen i Donbass (2014-nu)\nByen er opkaldt efter grundlæggeren, den russiske industrimand, iværksætter, bankmand og filantrop Aleksej Altjevskij. Efterfølgende er bynavnet ændret flere gange. Fra 1931 blev byen kaldt Vorosjilovsk (ukrainsk: Ворошиловськ), opkaldt efter Kliment Vorosjilov, efterfølgende Komunarsk (ukrainsk: Комунарськ) fremtil 1991. Efter Ukraines uafhængighed vedtog befolkningen at vende tilbage til det historiske navn Altjevsk. Jerbanestationen i Altjevsk hedder stadig Komunarsk.\nAltjevsk blev grundlagt i 1895 med oprettelsen af et stålværk og opkaldt efter Aleksej Altjevskij, en forretningsmand af ukrainsk afstamning der grundlagde Donetsk-Jurіvka Metallurgiske Selskab. Han blev kendt for den finansielle og industrielle udvikling af den østlige del af Ukraine og især Donbas regionen. Senere gjorde hans kone og børn en stor indsats for udviklingen af den ukrainske kultur gennem poesi og musik.\nEfter borgerkrigen og overgangen til ny økonomisk politik, var der ingen midler til genopbygningen af den ødelagte virksomheder Donetsk-Jurіvka, der blev midlertidigt lukket den 3. maj 1923. Lukningen af virksomheden førte til et betydeligt i indbyggertallet, i slutningen af 1923 havde Altjevsk kun 8000 indbyggere.\nHistorien før 2. verdenskrig[redigér | rediger kildetekst]\nI 1925 blev det besluttet at genstarte stålværket og i begyndelsen af 1926 kom højovnene i gang igen, og snart begyndte opførelsen af nye højovne og andre faciliteter. Den store begivenhed for byen var opførelsen af koksværket, som trådte i kraft i 1929. Sammen med virksomhederne voksede byen. I 1926 havde Altjevsk 16.000 indbyggere, i 1939 nåede antallet af 55.000.\nFra 1932 påbegyndtes opførelsen af etagebyggerier med indlagt vand og kloakering. Den bymæssige bebyggelse oversteg i 1940 160.000 m² og de grønne områder oversteg 200 ha.\nUmiddelbart efter Nazi-Tysklands angreb på Sovjetunionen den 22. juni 1941 udtrykte tusinder af altjevskere ønske om at bekæmpe de nazistiske angribere. Virksomhederne i byen omstilledes til krigsproduktion, og inden nazisternes indtagelse af Altjevsk den 12. juli 1942 blev højovne og koksværket flyttet til Kuznetskbækkenet i Kemerovo oblast og Usbekistan, øst for Ural. NaziTyskland holdt Altjevsk besat i næsten 14 måneder frem til 2. september 1943 den sovjetiske hær befriede byen.\nEfterkrigstidens genopbygning[redigér | rediger kildetekst]\nUmiddelbart efter befrielsen fik Altjevsk sit andet opsving med eksperter fra andre dele af Sovjetunionen. I 1943 blev oprettet en specialiseret geopbygnings og renoverings virksomhed "Alchevskbud", der stod for hurtig rekonstruktion af industrivirksomheder og genopbygningsarbejde i byen.\nI løbet af den første femårsplan efter krigen (1946-1950) blev niveauet for industriproduktion fra før krigen overgået. Arbejdere fra "Alchevskbud" havde blandt andet bygget en ny Martin-ovn, et valseværk, renoveret koksværket, opbygget kemiske anlæg, virksomheder indenfor byggebranchen samt fødevareindustri.\nI virkeligheden blev der ikke bare genopbygget, men oprettet nye virksomheder, og bygget en ny by. Der var store virksomheder i byggebranchen, fabrikker der producerede byggematerialer og betonelementer til det store boligbyggeri ud af forarbejdede slagger fra koksværket. Der ud over blev bygget bagerier, mejerier, textilfabrikker og produceret forbrugsgoder. På det sociale område blev der bygget nye bygninger skoler, kulturcentre, biblioteker, biografer, stadioner, fitnesscentre og andre af sociale og kulturelle faciliteter.\nModersmål ifølge den ukrainske folketælling fra 2001:\nVinter katastrofen i 2006[redigér | rediger kildetekst]\nDen 22. januar 2006 brød fjernvarmesystemet i byen næsten sammen efter et underjordisk varmerør frostsprængtes i usædvanligt koldt vejr (næsten -30 ° C). Som følge heraf frøs varmeanlægene i de fleste bygninger i Altjevsk ødelagt. Omkring 60.000 indbyggere havde kun individuelle elektriske varmeapparater til opvarmning. Et par dage senere frøs også kloaksystemet på grund af en mangel på varmt vand fra hanerne.\nEn undersøgelse afslørede massiv, lang tids uagtsomhed fra byens myndigheder. Hele varmesystemet er centraliseret, afhængig af to kedler og med begrænset rørkapacitet. Samtidigt undlod boligselskaberne at fylde frostvæske i vandet i de lokale varmenet.\nDen ukrainske regering tog massive nødforanstaltninger for at beskytte Altjevsks beboere fra at fryse. Ingeniørhold blev sendt fra andre byer og i landet og gradvist kom varmeapparaterne i lejlighederne i funktion. Hundredvis af børn blev sammen med deres skolelærere evakueret til hoteller og ferieområder i varmere dele af Ukraine. Ifølge guvernøren i Luhansk oblast G. Moskal, var det den værste menneskelige katastrofe i det uafhængige Ukraines historie.\nDe økonomiske konsekvenser af katastrofen for byen er uklare, herunder statens subsidiering af den samlede udskiftning af varmeanlæggene i hver lejlighed.\nKrigen i Donbass (2014-nu)[redigér | rediger kildetekst]\nI 2014 under krigen i Donbass blev byen en del af den separatistiske folkerepublik Lugansk (LPR), en del af føderationen Novorossija. I starten af april 2014 indtog pro-russiske separatister flere byer i Donetsk oblast, herunder Alchevsk.\n^ Ukrainsk folketælling fra 2001 (ukrainsk)\n^ Putin Is Accidentally Helping Unite Eastern and Western Ukraine | New Republic\n^ TASS: World - Donbass defenders put WWII tank back into service\n^ Pro-Russian rebels release four of eight OSCE monitors held hostage in eastern Ukraine\nWikimedia Commons har flere filer relateret til Altjevsk\nHentet fra "https://da.wikipedia.org/w/index.php?title=Altjevsk&oldid=10721885"\nDenne side blev senest ændret den 22. april 2021 kl. 18:48.


Genopdragelsesrejser - RED Center\nDu er her: Forsiden / Viden og publikationer / Konflikttyper / Genopdragelsesrejser\nRED Rådgivning rådgiver børn og unge, der frygter at blive sendt på en genopdragelsesrejse eller kommer hjem efter et ufrivilligt ophold i familiens oprindelsesland.\nEn genopdragelsesrejse er, når børn og unge – mod deres egen vilje eller uden at blive spurgt – bliver sendt til eller efterladt i deres forældres oprindelsesland eller et andet land i en længere periode for at bo hos et familiemedlem eller andre.\nDet kan have store personlige og psykiske konsekvenser for unge, hvis de ufrivilligt bliver sendt på genopdragelsesrejse.\nUnge, der har været eller frygter at blive sendt på genopdragelsesrejse, kan ringe til vores hotline døgnet rundt alle ugens dage på 70 27 76 66 og få konkret rådgivning og vejledning.\nUdlændinge- og Integrationsministeriet har udformet en udrejseblanket til unge, der frygter at blive sendt på en genopdragelsesrejse.\nBlanketten skal øge danske myndigheders mulighed for at undersøge sagen, hvis den unge ikke vender tilbage til aftalt tidspunkt.\nBlanketten udfyldes med så mange rejseoplysninger som muligt, f.eks. rejsedestination, aftalt hjemrejsetidspunkt, oplysning om fly, kontaktpersoner i oprindelseslandet og i Danmark.\nEn udrejseblanket er ingen garanti for, at de danske myndigheder kan eller har mulighed for at hjælpe et barn eller ung tilbage til Danmark – heller ikke hvis de er danske statsborgere. Det er vigtigt, at man som fagperson formidler dette til barnet eller den unge, således at de kan nå at få hjælp inden afrejse.\nHent udrejseblanketten her.\nStøtte til hjemvendte børn og unge\nBørn og unge, der er kommet tilbage til Danmark efter et længerevarende udlandsophold hos familien, kan få tilbudt hjælp.\nUnge under 18 år har mulighed for at få rådgivningssamtaler.\nUnge over 18 år har mulighed for at blive tilbudt både rådgivningssamtaler og psykologhjælp.\nUnge, der frygter at deres familie er ved at planlægge et tvangsægteskab eller ønsker at sende dem på genopdragelsesrejse i udlandet, kan ringe til Udenrigsministeriets globale vagtcenter på telefon 33 92 11 12.\nFagpersoner kan ringe til vores rådgivning på\n70 27 76 86, hverdage 9 – 15 og torsdag 9-21


♥That Should be me♥(JB) - Kapitel 3 - Movellas\nJeg vågnede tidligt næste morgen. Min manager Kate havde givet mig fri, da hun skulle til en fødselsdag med hendes datter Broke. Jeg rejste mig stille op og strækte mine arme ud og gabte. Jeg kiggede over på mit ur, ud af mine halvåbne øjne. Klokken var allerede 9:44. Jeg stak mine fødder ind i mine store hjemmesutter der stod ved siden af sengen, og tøffede ud på badeværelset. Jeg tog et hurtigt bad, og vaskede mig grundigt. Jeg gik ud til mit walk-in-closet og fandt et par normale lange hvide cowboybukser, og en lyseblå top. Jeg tog en hvid cardigan som gik til brysterne ud over. JEg tøffede ind på badeværelset igen og lagde lidt make-up, mascare og lipgloss. Jeg gad ikke det helt store idag. Jeg gik stille nedenunder og ud i køkkenet. sirena havde hængt en lille gul lap på køleskabet:\nEr taget ud i byen for at købe et par\nnye dansesko. De gammle er jo\nblevet alt for slidte!\nJeg smed lappen ud, og åbnede køleskabet. Der står jo det sædvanlige: 1 minimælk, en pakke smør, pålæg, og en flaske saftevand.\nJeg åbnede en af lågerne og fandt en pakke cornflakes. Jeg fandt en skål, ske og minimælken og satte mig over til spisebordet. Jeg hældte langsomt cornflaksen ned i skålen, bagefter mælken også begyndte jeg bare at spise. Jeg satte min skål og ske ud i opvaskmaskinen bagefter. Jeg gik ned til sofaen og satte mig for at se noget tv. Jeg skruede om på MTV. Der var en reklame om Selena Gomez. En dame og et lille billed kom frem. Damen stod med et papir i hånden og sagde højt og tydeligt:\n"Som i jo nok alle ved, holder Selveste Selena Gomez sin fødselsdag imorgen aften, Selena har inviteret alle hendes venner, samt: Lady Gaga, Bruno Mars, Usher, Taylor Swift, Taylor Lautner osv.\nDe sidste invitationer blev sendt ud igår."\nF*ck! Tænkte jeg og skyndte mig ud til postkassen. Selena og mig er rigtig gode venner, selvfølgelig have jeg da fået en invitation. Jeg åbnede postkassen og kiggede hurtigt posten igennem: Regning, regning, brev fra mormor, SELENA! Jeg åbnede den lyserøde konvolut. Der stod med flotte guld bogstaver:\nDu inviteres hermed til min 17 års fødselsdag Lørdag d. 17 november. Det vil glæde mig meget at se både dig og Sirenna osv ...\nJeg skyndte mig indenfor og fiske min mobil op ad lommen. Jeg skrev en hurtig besked til Selena at vi kom.


Fartkontrol: Bilist kørte 153 km/t på ulykkesramt landevej | jv.dk\n06 jun. 2018 kl. 08:03\nMorten Seest , mse@jv.dk\nDer blev kørt alt for stærkt flere steder i Syd- og Sønderjylland i går.\nPå ulykkestrækningen Ringkøbingvej nord for Varde, hvor fartgrænsen er 80 km/t, blev 32 bilister blitzet. Heraf fik to klip i kørekortet, den ene for at køre 126 km/t.\nDet var dog desværre ikke den højeste hastighed, som politiet målte. En bilist drønede nemlig forbi fartkontrollen med hele 153 km/t. Vedkommende fik en betinget frakendelse af kørekortet, hvilket betyder en betydelig bøde samt en ny teori- og køreprøve.\nPå Aabenraavej ved Dybbøl Efterskole i Ragebøl kørte 17 bilister for stærkt, og heraf fik fire et klip. En enkelt fik desuden en betinget frakendelse af kørekortet, da vedkommende kørte 105 km/t på strækningen, hvor man kun må køre 60 km/t.\nEfter henvendelse fra bekymrede borgere blev der også foretaget fartkontrol i Døstrup mellem Skærbæk og Bredebro. På strækningen, hvor fartgrænsen er 50 km/t, fik 36 en fartbøde. Fire fik desuden et klip. Den højeste hastighed blev målt til 76 km/t.\nATK har været på Aabenraavej der går forbi Dybbøl Efterskole i Ragebøl. 17 blitzet, deraf 4 klip og 1 betinget frakendelse af kørekortet på 105 km/t i 60 zone. Vi kommer helt sikkert igen #atkdk #politidk pic.twitter.com/uDl1ABQ2mV\n-- Sydjyllands Politi (@SjylPoliti) June 5, 2018\nATK måling på ulykke strækning, Ringkøbingvej nord for Varde, 32 sager heraf 2 klip højest hastighed 126 km/t og 1 betinget frakendelse 153 km/t !!!! tilladt 80 km. #politidk\nATK har i dag målt i Døstrup by på baggrund af utrygge borgere. Desværre var der 36 sager, heraf 4 med klip. Højeste hastighed målt var 76 i 50zone #atkdk #politidk pic.twitter.com/xQ2vx7M4LU\n200 km/t på landevej: 22-årig mister kørekortet\nATK-måling ved Gram: Bilist kørte 185 km/t på landevej


Sjov med LED og Batterier for de mindste Sjov med LED og Batterier for de mindste\nSjov med LED dioder og Batterier\nElektronik for 3-6 årige (børnehavebørn)\nLeg med LED lys - Tænd - Sluk\nHar du nogensinde set et barn opdage at det kan skabe lys??\nOgså de små kan have stor glæde af at lege med tænd/sluk af de LED dioder vi roder med på vore playshops.\nHvis man iøvrigt er opmærksom på at vi arbejder med små dele, er det ganske ufarligt at arbejde med strøm på den måde vi gør her.\nDenne lille playshop er en sjov og enkel indføring til elektronik-universet for de mindste. De ser og leger selv med principperne for de små LED lys vi køber i forretningerne og får lov selv at prøve at lege med de små knapceller og dioder.\nMikro-playshoppen er designet til hurtig leg og kort koncentration - f.eks. til Kulturnatten, åbent hus arrangementer eller lidt sjov i børnehaven m.m.\nFor de mindste går vi helt ind til benet, så der er så lidt støj som muligt. Enkel leg med de essentielle elementer, der kan overskues, når man er 3 eller 4 år.\nFor de større børn i aldersgruppen inddrager vi og leger med helt enkle materialer og former - gerne skrammel, som f.eks. toiletruller, små bægre, mindre papkasser m.m. Herudover bruger vi igen knapcellebatterier og lysdioder i forskellige farver. Børnene laver deres figur, maler og dekorerer med, hvad vi nu har til rådighed...\nEt arrangement som dette kræver først og fremmest bordplads, så vi kan klippe og klistre - og forældrene også kan være med.\nKodesmart medbringer materialer til aktiviteterne, men i må gerne også selv medbringe skrammel til brug for fantasifulde væsner.\nDette koncept fungerer rigtig godt både som et "lukket" arrangement, hvor deltagerne er de samme gennem hele forløbet og som et åbent arrangement, hvor deltagerne er der så længe det er interessant for dem, eller deres forældre trækker dem videre.\nBestil en eller flere playshops:\nPris pr. arrangement á 2 timer inkl. materialer 3500,- ekskl. moms\nVed booking af 2 playshops samme dag er den samlede pris 6500,- ekskl moms.\n(For arrangementer udenfor Region Midtvest, kan der blive tale om tillæg til transport - Få et tilbud på jeres arrangement)


Kvart million med Svendborgbanen | TV2 Fyn\nKvart million med Svendborgbanen\nI januar tog 275.000 mennesker toget mellem Svendborg og Odense. Det var ganske vist også gratis. Alligevel ser DSB lyst på fremtiden med hensyn til passagertal på strækningen. En analyse viser nemlig, at rigtigt mange gerne vil tage toget.\n09. feb 2004, kl. 12:53\n80.000 passagerer var med Svendborgbanen i januar sidste år, så der er altså tale om en tredobling i år. Selvom det var gratis at tage toget i januar i år, har det høje passagertal fået armene i vejret hos DSB.\n\_"Det overgår vores vildeste forventninger,\_" siger underdirektør Christian Bjerring.\nFor i løbet af januar har DSB gennemført en analyse sammen med Trafikministeriet og et konsulentfirma. De mange passagerer på Svendborgbanen blev stillet en række spørgsmål om deres transportvalg.\n44 % svarede, at de vil bruge Svendborgbanen oftere i fremtiden. Kun 8 % svarede, at de ikke vil tage toget. \_"Det viser noget om, at der er et meget stort potentiale,\_" siger Christian Bjerring.\nDerfor venter DSB i spænding på tallene for februar. De vil formentlig give en strømpil for, hvilken vej udviklingen går.\nDSBs mål er at nå op på mellem 100.000 og 120.000 passagerer i gennemsnit om måneden i år.


Home » Action , Drama , Eventyr , Thriller » Mission: Impossible 5 (2015) Download Film\nSpille streaming Mission: Impossible 5 i bedste video format. Se fuld film Mission: Impossible 5 i HD-format. Spille film Mission: Impossible 5 i høj kvalitet. Fuld film streaming Mission: Impossible 5 i HD-kvalitet. Download fuld Mission: Impossible 5 i top videoformat.\nDu vil observere samlede beskrivelse af Mission: Impossible 5 nedenfor:\nAktører film :Jeremy Renner (William Brandt), Tom Cruise (Ethan Hunt), Paula Patton (Jane Carter), Alec Baldwin (), Rebecca Ferguson (), Simon Pegg (Benji Dunn), Ving Rhames (Luther Stickell)\nMission: Impossible 5 er bedre film fremstillet ved TC Productions, Skydance Productions, Bad Robot, med en beskrivelse af filmen er "". Filmen er produceret med fremragende grafisk kvalitet, bedste øre sprænge lydkvalitet og størst bedste skuespillere.\nHvis nogensinde jeg første får at vide, om denne film er jeg ikke helt sikker i tilfælde I har passion for idé eller ingen. Efter at have set det Jeg får gave så de kan sige at vi virkelig sætter pris. Jeg helt klart anbefale denne film for dem, der nyde genre Action, Eventyr, Thriller, . Can ser det uden beregning bare klikke en knap og tilmeld, er det muligt at ser milliarder af nyeste filmtitler for ingenting.\n... Online streaming Mission: Impossible 5 i bedste look videoformat 1080p ....\nJa, nu du kan se film af Mission: Impossible 5 helt længde og find den forbindelse til dette video Mission: Impossible 5 i HD-video.


Kan man drikke det vand, der er skyllet ud i toilettet?\nHvordan kan man mekanisk, biologisk og kemisk rense spildevand, så det igen kan drikkes? På renseanlægget hos Herning Vand kan eleverne følge rensningsprocessen fra kloakvand til rent vand.\nI skal besøge renseanlægget af 2 omgange:\nEleverne får en rundvisning af en medarbejder på renseanlægget. Her vil de se, hvordan renseprocesserne foregår – helt fra spildevandet når anlægget, til det er tilstrækkelig rent til at lukkes ud i naturen.\nEleverne skal på egen hånd undersøge renseanlægget med baggrund i den viden, de har fra første besøg, samt det som de har arbejdet med hjemme på skolen i den mellemliggende periode.\nHvad er spildevand og hvordan kan spildevandet betragtes som en ressource, som kan gøre nytte? Hvilke processer skal spildevandet gennemgå for at blive renset for alle de forskellige uønskede stoffer, som industri og private hjem udleder? Disse spørgsmål giver besøget svar på, når eleverne på renseanlægget oplever processerne på nært hold.\nHvordan foregår den mekaniske, biologiske og kemiske renseproces?\nHvordan udnyttes affaldsprodukterne fra rensningen?\nHvordan kan renseprocessen tænkes bæredygtig i forhold til det samfundsmæssige, økonomiske og miljømæssige perspektiv?\nEleverne skal have viden om vandets kredsløb, vandrensning og kunne skelne mellem mekaniske, biologiske og kemiske processer.\nBesøget kan oplagt anvendes til at perspektivere til centrale temaer i naturfagsundervisningen, ligesom det kan bringes i spil i de fællesfaglige fokusområder: ”Drikkevandsforsyning for fremtidige generationer”, ”Den enkeltes og samfundets udledning af stoffer” og ”Teknologiens betydning for menneskers sundhed og levevilkår”.\nLæs mere om Herning Vand her\n2 x 2-2,5 timer


Flintdolk. Tykt firsidet fæste med rhombisk tværsnit. Længde: 15 cm., største bredde: 2,3 cm. Sydvestjyske Museers Samling\nBallerup, Holbæk Amt\nFlintdolk. Tykt firsidet fæste med rhombisk tværsnit. Længde: 15 cm., største bredde: 2,3 cm.